Η Ελλάδα καταδικάστηκε ξανά για θέματα Ελευθεροτυπίας | Lykavitos.gr\nΑρχική Uncategorized Η Ελλάδα καταδικάστηκε εκ νέου για θέματα Ελευθεροτυπίας\nΠαραβίασε το άρθρο 10 του ΕΔΑΔ στην υπόθεση "Πρωϊνής Γρεβενών"\nTου Σπύρου Κουταβά\nΗ εφημερίδα και ο διευθυντής ιδιοκτήτης της είχαν προσφύγει στο ΕΔΑΔ στις 30 Δεκεμβρίου 2013 κατά της απόφασης του Εφετείου Δυτικής Μακεδονίας, η οποία είχε οριστικά καταδικάσει την εφημερίδα και τον ιδιοκτήτη της στην καταβολή 24.000 €, στον πρώην βουλευτή Γρεβενών της ΝΔ Νικόλαο Τζίρο ως αποζημίωση για τη δυσφήμιση που υπέστη ο τελευταίος μέσα από σχετικό άρθρο της εφημερίδας.\nΠιο συγκεκριμένα, λίγο πριν από τις εκλογές του 2007 και κατά την διάρκεια κατάρτισης των ψηφοδελτίων των κομμάτων δημοσιεύτηκε στην εφημερίδα («Πρωινή») σχόλιο που αφορούσε τον τότε πολιτευτή Νικόλαο Τζίρο σχετικά με τη διαδικασία επιλογής του από το κόμμα της Ν.Δ. ως υποψήφιου βουλευτή, δεδομένου ότι διαφαινόταν στον ορίζοντα το ενδεχόμενο (τότε) πρόωρων εκλογών.\nΓράφτηκε τότε ότι εκτός από τον Χ. Φώλια που είναι ο αδιαφιλονίκητος πολιτικός για το ψηφοδέλτιο της ΝΔ «με κάποια πολιτικά ανταλλάγματα θα μπορούσε να δεχθεί να ήταν συνυποψήφιος στο ψηφοδέλτιο και ο Νίκος Τζίρος»\nΟ κ. Τζίρος, φερόμενος ως υποψήφιος βουλευτής τότε, θεώρησε ότι το δημοσίευμα τον θίγει και προσέφυγε σε άσκηση αγωγής αποζημιώσεως, ενώπιον του Πολυμελούς Πρωτοδικείου Γρεβενών, για συκοφαντική του δυσφήμηση.\nΗ αγωγή έγινε εν μέρει δεκτή τόσο σε πρώτο όσο και σε δεύτερο βαθμό, υποχρεώνοντας τον εκδότη και δημοσιογράφο Ευθύμιο Τσακνάκη να καταβάλει μαζί με τα δικαστικά έξοδα και τους τόκους 24.000 € ως αποζημίωση για προσβολή της προσωπικότητας του θιγόμενου πολιτευτή.\nΌπως αναφέρει ο κ.Τσακνάκης ο συγκεκριμένος πολιτικός είχε φτάσει ακόμη και σε πλειστηριασμό της κατοικίας του.\nΟ Δημοσιογράφος εκδότης περιγράφει τον δικαστικό αγώνα δρόμου που έδωσε, ασκώντας στην συνέχεια αναίρεση στην προηγούμενη απόφαση ενώπιον του Αρείου Πάγου, στην οποία επισημάνθηκε «η κεφαλαιώδης σημασία της ελευθερίας έκφρασης για τους δημοσιογράφους και ότι στην συγκεκριμένη περίπτωση το επίμαχο δημοσίευμα δεν υπήρξε συκοφαντικό ούτε εξυβριστικό».\nΤονίστηκε κάτ’ επανάληψη ότι επρόκειτο για δημοσιογραφική εκτίμηση – στάθμιση στα πλαίσια ενημέρωσης του κοινού. Ταυτόχρονα, επισημάνθηκε η πάγια θέση του ΕΔΑΔ για τον ρόλο του Τύπου ως δημόσιου «φύλακα» και της δυνατότητας που έχει μέσα στα πλαίσια του άρθρου 10 της Ευρωπαϊκής Συμβάσεως Δικαιωμάτων του Ανθρώπου «να χρησιμοποιεί μια δόση υπερβολής ακόμη και πρόκλησης».\nΤέλος, τονίστηκε ότι «ο τύπος παίζει έναν ουσιώδη ρόλο σε μια δημοκρατική κοινωνία για΄ αυτό ο έλεγχος της δημόσιας δράσης δημόσιων προσώπων είναι απεριόριστος για να μπορεί το κοινό απρόσκοπτα να πληροφορείται».\nΠαρόλη την επιχειρηματολογία , ο Άρειος Πάγος (στον τελευταίο βαθμό δικαιοδοσίας), απέρριψε την αίτηση αναίρεσης.\nΈτσι, στις 30.12.2013 επακολούθησε η άσκηση προσφυγής, ενώπιον του Ευρωπαϊκού Δικαστηρίου Δικαιωμάτων του Ανθρώπου, για να υποχρεωθεί τελικά το Ελληνικό Δημόσιο, ύστερα από συμβιβαστική πρόταση του τελευταίου, διά του νόμιμου εκπροσώπου του, Ιωάννη – Κων/νου Γ. Χαλκιά, Προέδρου του Νομικού Συμβουλίου του Κράτους, σε πληρωμή τμήματος της αιτηθείσας αποζημιώσεως υπέρ της «Πρωινής Γρεβενών» για παραβίαση του άρθρου 10 της ΕΔΑΔ εκ μέρους της Ελληνικής αστικής Δικαιοσύνης.\nΟ Εκδότης Δημοσιογράφος αναφέρει ότι «το Ελληνικό Κράτος ενώπιον του ΕΔΑΔ συνομολόγησε ως προς το αίτημα μας» , παραδέχθηκε ότι έσφαλε και προέβη στην συμβιβαστική πρόταση και να καταβάλει προς εμάς 4.500 €.\n«Προσωπικά δεν με ικανοποίησε το γεγονός, αλλά ενημερώθηκα από την δικηγόρο μου ότι από την στιγμή που το Ελληνικό κράτος συνομολόγησε και προσφέρθηκε σε συμβιβασμό δεν έχουμε το δικαίωμα της άρνησης».\nδικηγόρος Αικατερίνη Ζώη Τσιγάρα που υποστήριξε σε όλα τα στάδια ακόμη και στο ΕΔΑΔ την υπόθεση της «Πρωινής Γρεβενών» μετά την απόφαση τόνισε ότι «μιλάμε για ένα ακόμη, εξακολουθητικό, σοβαρότατο, δικαστικό σφάλμα, σε βάρος της ελευθερίας του Τύπου στην Ελλάδα, το οποίο εκτός των άλλων ταλαιπώρησε ηθικά, οικονομικά και άδικα επί σειρά ετών τον πελάτη μου».\nΠροηγούμενο άρθροΤα πρωτοσέλιδα των αθλητικών εφημερίδων (27-5-2020)\nΕπόμενο άρθροΜεγάλες μάχες και σήμερα στη Γερμανία


Think Politix Blog...ό,τι γράφουμε, το υπογράφουμε!: Ιουλίου 2009\nΜΙΑ ΑΚΟΜΗ ΥΠΗΡΕΣΙΑ ΤΗΣ THINK POLITICS: ΤΡΑΠΕΖΑ ΣΤΕΛΕΧΩΝ ΠΟΛΙΤΙΚΗΣ ΕΠΙΚΟΙΝΩΝΙΑΣ\nΑναρτήθηκε από Think Politics στις 12:33 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από Think Politics στις 3:57 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΠώς να επιλέξετε τον κατάλληλο campaign manager- υπεύθυνο της προεκλογικής σας εκστρατείας;\nΟ campaign manager είναι απαραίτητος\nΗ άρτια προετοιμασία της προεκλογικής σας καμπάνιας αποτελεί κλειδί για την επιτυχία σας. Υπάρχει μάλιστα ένας άνθρωπος στο οποίο μπορείτε να στηριχτείτε για να σας οδηγήσει στην επιτυχία: ο campaign manager. Ασχέτως του αν διεξάγετε μια μικρή ή μεγαλεπήβολη καμπάνια, αν έχετε πλούσια χρηματοδότηση ή περιορισμένους πόρους, αν βάζετε υποψηφιότητα για δήμαρχος, νομάρχης ή βουλευτής, δεν μπορείτε να προχωρήσετε χωρίς έναν campaign manager. Ο άνθρωπος αυτός είναι ο καπετάνιος του πλοίου σας, υπεύθυνος για όλες τις αποφάσεις, μικρότερες ή μεγαλύτερες και για την επιτυχία ή αποτυχία της προσπάθειάς σας.\nΟι αρμοδιότητες του campaign manager\nΌσο εσείς, ως υποψήφιοι, αφοσιώνεστε στις δικές σας σημαντικές ευθύνες όπως η επικοινωνία με τους πολίτες, η χάραξη του οράματός σας, οι διαξιφισμοί με αντιπάλους, ο campaign manager λειτουργεί παρασκηνιακά ως ο υπεύθυνος της εκστρατείας σας.\nΟ campaign manager:\n• Είναι υπεύθυνος για τη χάραξη της στρατηγικής σας\n• Λειτουργεί ως ο πιο ένθερμος υποστηρικτής των προτάσεών σας\n• Στρατολογεί και κατευθύνει τις κινήσεις των άλλων μελών της ομάδας σας\n• Λειτουργεί ως ο στρατηγός του στρατού των εθελοντών\n• Συντονίζει τη διοργάνωση εκδηλώσεων\n• Διαχειρίζεται το χρόνο και το χρονοδιάγραμμά σας\n• Είναι υπεύθυνος για τη χρηματοδότηση και την οικονομική ευρωστία της εκστρατείας σας\n• Εργάζεται αδιάκοπα για τη διάδοση του μηνύματός σας και συντονίζει τους συμβούλους σας\n• Και βεβαίως κάνει ό, τι μπορεί για να εμποδίσει τους αντιπάλους να πετύχουν\nΤα απαραίτητα προσόντα του campaign manager\nΌταν ξεκινήσετε την αναζήτηση του πιο έμπιστου και πιστού συμμάχου σας, του μεγαλύτερου υπερασπιστή σας, του campaign manager, υπάρχουν πολλοί παράγοντες που θα πρέπει να αναλογιστείτε: το μέγεθος της καμπάνιας που θα διεξάγετε, την εκλογική περιφέρεια στην οποία βάζετε υποψηφιότητα και πλήθος άλλα. Ασχέτως όμως του τι καμπάνια θα διεξάγετε, αν βάζετε υποψηφιότητα για οποιοδήποτε δημόσιο αξίωμα υπάρχουν κάποια χαρακτηριστικά και προσόντα στα οποία πρέπει να δώσετε προσοχή:\n• Ο campaign manager πρέπει να είναι αξιόπιστος, πιστός και ανιδιοτελής\nΩς υποψήφιοι, πρέπει να είστε βέβαιοι ότι ο campaign manager θα βρίσκεται πάντα στο πλευρό σας. Πρέπει να είναι κάποιος, ο οποίος πάντα, χωρίς περιθώρια αποτυχίας, θα προστατεύει πρώτα απ’ όλα τα συμφέροντά σας ως υποψηφίου. Πρέπει να έχει μία μόνο προτεραιότητα: να υπηρετεί πιστά τον υποψήφιό του και να κάνει ό, τι είναι καλύτερο για την καμπάνια του.\n• Ο campaign manager πρέπει να έχει διπλωματικές ικανότητες\nΟ campaign manager είναι εκείνος που θα βάλει τις φωνές στα μέλη της ομάδας σας που δεν αποδίδουν τα αναμενόμενα ή σε διοργανωτές εκδηλώσεων και προμηθευτές που δεν ανταποκρίνονται στα καθήκοντά τους. Πρέπει να διαθέτει την αποφασιστικότητα να τρίξει τα δόντια του όπου χρειάζεται, να συνεχίσει τις προσπάθειές του ασχέτως των εμποδίων που βρίσκονται στο δρόμο της καμπάνιας, να αντιμετωπίζει ευθέως και επιτυχώς τις επιθέσεις συνεχίζοντας ακάθεκτος, να μην αφήνει τους αντιπάλους του υποψηφίου να πάρουν ανάσα. Ως αρχηγός της ομάδας στον οποίο όλοι θα στραφούν για καθοδήγηση, ο campaign manager πρέπει να διατηρεί την ψυχραιμία του υπό πίεση ακόμα και όταν όλα πάνε στραβά.\n• Ο campaign manager πρέπει να διαθέτει στρατηγική σκέψη\nΌλα τα επιτυχημένη εγχειρήματα διέπονται από ένα όραμα. Χωρίς σαφή και ξεκάθαρη ημερήσια διάταξη μια καμπάνια μπορεί ταχύτατα να μετατραπεί σε ακυβέρνητο καράβι. Ο campaign manager πρέπει να μένει προσκολλημένος στους στόχους της καμπάνιας και να μην αντιδρά επιπόλαια μπροστά σε κάθε δυσκολία που μπορεί να εμφανιστεί επαναπροσδιορίζοντας το σκοπό και τους στόχους της εκστρατείας. Αντίθετα, στις δυσκολίες πρέπει να είναι εκείνος που θα επαναφέρει την ομάδα στη σωστή πορεία και θα την κρατήσει συγκεντρωμένη στα καθήκοντά της.\n• Ο campaign manager πρέπει να διαθέτει ηγετικές ικανότητες\nΤα ετερόκλητα καθήκοντα του campaign manager απαιτούν να διαθέτει εξαιρετικές οργανωτικές και ηγετικές ικανότητες ώστε να μπορεί να διαχειρίζεται το δικό του χρόνο αλλά και το χρόνο του υποψηφίου, των εθελοντών και των συνεργατών με τον αποτελεσματικότερο και καλύτερο δυνατό τρόπο. Όλοι όσοι συμμετέχουν στην καμπάνια στρέφονται στο πρόσωπο του campaign manager για κινητοποίηση και ενθάρρυνση για τη συνέχεια της εκστρατείας. Ο campaign manager πρέπει να κάνει τους εθελοντές να συνειδητοποιήσουν πόσο ο υποψήφιος εκτιμά τις προσπάθειές τους, πρέπει να φροντίζει για τη μεγιστοποίηση της συμβολής των συμμετεχόντων στην καμπάνια, πρέπει τέλος να διαθέτει την αυτοπεποίθηση αλλά και το κύρος να μιλά εκ μέρους του υποψηφίου.\nΑν ο campaign manager που επιλέξετε δεν διαθέτει αυτές τις ικανότητες δυο ενδεχόμενα υπάρχουν: Είτε κάποιος άλλος θα πρέπει να σπεύσει για να καλύψει το κενό είτε η καμπάνια θα καταδικαστεί σε αποτυχία, χάνοντας πολύ σύντομα τόσο το δρόμο όσο και το νόημά της.\nΑναρτήθηκε από Think Politics στις 9:20 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΠΩΣ ΝΑ ΚΕΡΔΙΣΕΤΕ ΣΤΙΣ ΕΚΛΟΓΕΣ ΤΗΣ ΤΟΠΙΚΗΣ ΑΥΤΟΔΙΟΙΚΗΣΗΣ\nΓια αποστολή επικοινωνήστε με τη Think Politics στο 210 9246770\nΑναρτήθηκε από Think Politics στις 4:10 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΔΕΙΤΕ ΣΤΟ ΤΕΥΧΟΣ ΑΥΓΟΥΣΤΟΥ:\n- Θανάσης Νάκος, Υφυπουργός Εσωτερικών: Πρόγραμμα Θησέας,εργαλείο ανάπτυξης για την Αυτοδιοίκηση\n- 11 Συμβουλές για να κερδίσετε ψήφους και μέσα στα εκλογικά κέντρα\n- Οι πολίτες- ψηφοφόροι έχουν αλλάξει! Υποψήφιοι προσοχή: Πώς θα τους ξανακερδίσετε!\n- Με ποια κριτήρια θα χαράξετε τη στρατηγική της εκλογικής εκστρατείας σας: Οι κατηγορίες των υποψηφίων\nΑναρτήθηκε από Think Politics στις 4:00 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΕπικοινωνιολόγου/ Διευθυντή της Think Politics\nΌποιος είναι αποφασισμένος να κυβερνήσει με αποτελεσματικότητα και διάρκεια στο χρόνο, οφείλει να έχει στο πλάι του τρεις συνεργάτες για ειδικές αποστολές.\nΟ ένας, πρέπει να ‘ναι υπεύθυνος, όχι τόσο για την επίσημη πολιτική εκπροσώπηση της κυβερνητικής γραμμής. Ούτε για την επίσημη επικοινωνιακή προβολή του κυβερνητικού έργου. Αλλά να ασχολείται επισταμένως με την κεντρική διαχείριση των σχέσεων της κυβέρνησης με ιδιοκτήτες, διευθυντές και μεγάλους δημοσιογράφους εφημερίδων και ραδιοτηλεοπτικών μέσων. Το επιδιωκόμενο αποτέλεσμα, δε θα ‘ναι άλλο, από το να διασφαλίζει τελικά ένα περιβάλλον μαζικής ενημέρωσης που θα ‘ναι αν μη τι άλλο ανοικτό και αντικειμενικό, αν όχι φιλικό και φιλόξενο, αναφορικά με τις αποφάσεις και τις δράσεις της κυβέρνησης.\nΟ δεύτερος, θα πρέπει να αναλαμβάνει τις δύσκολες καταστάσεις, τους σκληρούς ρόλους και αν και εφόσον κρίνεται αναγκαίο, τη «βρώμικη» δουλειά. Είναι αφελές να πιστεύει οποιοσδήποτε, ότι δεν υπάρχουν οργανωμένα κέντρα που επιχειρούν μονίμως, ή κατά καιρούς, να δημιουργήσουν αθέμιτες συνθήκες αντιμετώπισης του εκάστοτε πρωθυπουργού, ή να ασκήσουν ισχυρές, έως εκβιαστικές πιέσεις, σε υψηλά κυβερνητικά πρόσωπα. Σε αυτές τις περιπτώσεις, θα πρέπει να υπάρχει ο εκτελεστής μίας άχαρης, αλλά αναγκαίας αποστολής. Ένας συνεργάτης με ψυχρή λογική, που θα σηκώνει ένα τηλέφωνο, θα κανονίζει μία συνάντηση και θα βάζει τα πάντα και τους πάντες στη σωστή τους θέση, με όποιο τρόπο ή μέσο κι αν χρειάζεται. Αρκεί να αποδώσει αποτέλεσμα.\nΟ τρίτος, θα πρέπει να είναι εκείνος που θα συντονίζει τους υπουργούς και τους κυβερνητικούς παράγοντες. Έχοντας την άνεση να είναι παραινετικός απέναντί τους, ή, έχοντας την ισχύ να είναι απειλητικός, εάν εκθέτουν τον πρωθυπουργό ή το συνολικό σχήμα. Κύριο πρόβλημα για κάθε κυβέρνηση, είναι είτε η έλλειψη συντονισμού της δράσης και του έργου της, είτε η υπερβολική ή αήθης συμπεριφορά κάποιων συντελεστών της και εκεί, πρέπει να επιλαμβάνεται ένας άμεσος συνεργάτης του πρωθυπουργού, άμεσα και δραστικά.\nΓενικά, κάθε πολιτικός ηγέτης πρέπει να περιστοιχίζεται από αυτούς τους τρεις όχι πάντοτε ευγενείς και ελκυστικούς, αλλά πάντως, χρήσιμους και αναγκαίους, σωματοφύλακες. Αξίζει να διερωτηθεί κανείς, αν στην παρούσα κυβέρνηση, συμβαίνει οτιδήποτε παρόμοιο, ή όχι. Δε θα είναι τόσο δύσκολο να πλησιάσει στην απάντηση, αναλογιζόμενος τι είδους προβλήματα είναι εκείνα τα οποία εδώ και πεντέμισι χρόνια, αυτή η κυβέρνηση συναντά στο δρόμο της και πόσο δυναμικά και οριστικά τα έχει αντιμετωπίσει.\nΑναρτήθηκε από Think Politics στις 9:29 π.μ. Δεν υπάρχουν σχόλια: Σύνδεσμοι σε αυτήν την ανάρτηση\n11 Συμβουλές για να Κερδίσετε Ψήφους και μέσα στα εκλογικά κέντρα\nΟι έξυπνοι υποψήφιοι δεν μελετάνε μόνο την προεκλογική τους εκστρατεία στην λεπτομέρεια της αλλά και δεν αφήνουν τίποτα στην τύχη την τελευταία μέρα, ακόμη και μέσα στα εκλογικά κέντρα κατά τη διάρκεια της ψηφοφορίας. Πως μπορείτε να βγείτε κερδισμένοι με ψήφους ελέγχοντας ακόμη και τους ανθρώπους που είναι επιφορτισμένοι με την ομαλή εξέλιξη της ψηφοφορίας;\nΑκολουθείστε τις παρακάτω οδηγίες:\n• Ζητείστε να εφοδιαστείτε με τον έντυπο κανονισμό που δίνεται στους υπεύθυνους δικηγόρους, δικαστικούς αντιπροσώπους, που παρίστανται στην κάλπη με όλες τις λεπτομέρειες της σωστής σταυροδοσίας και ψηφοφορίας. Μελετήστε τον και ενημερώστε τους δικούς σας εκλογικούς αντιπροσώπους. Να ξέρουν πότε θα επέμβουν να σταματήσουν πιθανές παραλείψεις ή σκόπιμες παρατυπίες.\n• Οι νέοι Δικηγόροι και πρωτάρηδες δικαστικοί αντιπρόσωποι σε εκλογική διαδικασία έχουν μεγαλύτερες πιθανότητες να υποπέσουν σε λάθη και παραλείψεις. Οι έμπειροι εκλογικοί αντιπρόσωποι κομμάτων πολλές φορές τους καθοδηγούν. Προσέξτε το, ίσως τους τα λένε κάποια σκόπιμα λανθασμένα.\n• Κάθε ψηφοδέλτιο θα πρέπει να έχει δίπλα από κάθε σταυρό την μονογραφή του υπεύθυνου δικαστικού αντιπροσώπου και μια πάνω δεξιά.\n• Σε κάθε άκυρο ή λευκό θα πρέπει να υπάρχει επίσης μονογραφή του. Ψηφοδέλτια διάτρητα από καρφίτσα θεωρούνται άκυρα, όπως και σταυροί με διαφορετικό χρώμα στυλό ή στο μέσο των ονομάτων.\n• Προσέξτε, να μη βγει η σφραγίδα εκτός του εκλογικού κέντρου ή σφραγισμένος φάκελος. Η καταμέτρηση των φακέλων θα πρέπει να γίνεται πριν αρχίσει η ψηφοφορία.\n• Στις περιπτώσεις που υπάρχουν ψηφοδέλτια λαδωμένα ή περίεργα σημειωμένα θα πρέπει να βγαίνουν άκυρα.\n• Μην επιτρέπετε στους εκλογικούς αντιπροσώπους σας στην κάλπη να φεύγουν πριν έρθει ο αντικαταστάτης τους. Έχει παρατηρηθεί αντιπρόσωποι μεγάλων κομμάτων/ συνδυασμών να λείπουν αρκετές ώρες σε αντίθεση με τους εκπροσώπους των λεγομένων μικρών κομμάτων, που δεν αφήνουν τη θέση τους ούτε λεπτό.\n• Έχει παρατηρηθεί, στα πολύ μικρά κόμματα μετά το μεσημέρι να υπάρχει έλλειψη ψηφοδελτίων. Η πιο προσφιλής μέθοδος είναι να παίρνουν ψηφοδέλτια από τα πεταμένα από το καλάθι για να συνεχιστεί κανονικά η ψηφοφορία. Διαβάστε στο έντυπο του δικαστικού αντιπροσώπου τι προβλέπεται σε αυτή την περίπτωση και ζητείστε να εφαρμοστεί.\n• Προσοχή, στο άνοιγμα των φακέλων μετά το πέρας της ψηφοφορίας. Σε κάποια ψηφοδέλτια δεν υπάρχουν όλοι οι σταυροί που δικαιούνται οι πολίτες είτε γιατί δεν θέλουν, είτε γιατί βιάζονται να βγουν από το παραβάν. Έχει παρατηρηθεί με επιτήδειο τρόπο να προστίθενται οι εναπομείναντες σταυροί.\n• Αποκλειστικά υπεύθυνος για κάθε τι που συμβαίνει μέσα στο εκλογικό κέντρο κατά τη διαδικασία της ψηφοφορίας είναι ο κατά νόμου δικαστικός αντιπρόσωπος. Οι κάθε είδους «εμπειρογνώμονες» των κομμάτων ή συνδυασμών δεν επιτρέπεται να συμμετέχουν στις αποφάσεις του. Προσέξτε το.\n• Σε περιπτώσεις ατόμων με αναπηρία και αδυναμία τους να μπουν μέσα στο εκλογικό κέντρο, υπεύθυνος για τον αδιάβλητο τρόπο ψηφοφορίας των ατόμων είναι ο δικαστικός αντιπρόσωπος. Μπορεί ακόμη να βγει και εκτός εκλογικού κέντρου για να πάρει την ψήφο υπό προϋποθέσεις διακόπτοντας την εκλογική διαδικασία για λίγο στο εσωτερικό του εκλογικού κέντρου.\nΚαι μερικά ευτράπελα από ψηφοφορία. Υπερήλικας έκλεισε τον φάκελο, τον έριξε στην κάλπη και βγαίνοντας έξω ανακάλυψε ότι το κρυμμένο στην τσέπη του ψηφοδέλτιο ξέχασε να το βάλει μέσα. Γύρισε και απαιτούσε να πάρει κι άλλο φάκελο για να το ρίξει! Φυσικά αυτό ήταν δεν ήταν δυνατόν να γίνει.\nΆλλος ψηφοφόρος λάδωσε το ψηφοδέλτιο που έκλεισε στο φάκελο με αποτέλεσμα να λαδώσουν όλα τα υπόλοιπα στην κάλπη.\nΑκόμη και πλαστά χαρτονομίσματα έχουν βρεθεί σε φακέλους. Πολλοί ψηφοφόροι πρωτοτυπούν σε κάθε εκλογική αναμέτρηση δείχνοντας μ’ αυτόν τον τρόπο την αδιαφορία τους προς το πολιτικό μας σύστημα. Δεν αρκούνται στην αποχή. Περνάνε στην αντεπίθεση.\nΑναρτήθηκε από Think Politics στις 9:38 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΠώς να κερδίσετε τους ψηφοφόρους που τηλεφωνούν στο πολιτικό γραφείο σας\nΚάθε τηλεφώνημα που δέχεται ένας πολιτικός στο γραφείο του είναι μια χρυσή ευκαιρία να κερδίσει την πρώτη εντύπωση, δίνοντας πρώτιστα την αίσθηση σεβασμού και αξιοπιστίας στο πρόσωπο που του τηλεφωνεί.\nΣε έρευνα που έγινε στην Αμερική, στο πολιτικό γραφείο ενός Γερουσιαστή διαπιστώθηκε ότι, από τους 100 ψηφοφόρους που ζητούσαν τηλεφωνικά τη συνδρομή του γραφείου του, το 35% έμειναν δυσαρεστημένοι. Η πρώτη εντύπωση που έδιναν οι υπάλληλοι που απαντούσαν στο τηλέφωνο ήταν μια αρνητική εικόνα που χρεωνόταν τελικά στο Γερουσιαστή.\nΓια να αποφύγετε τέτοιες δυσάρεστες καταστάσεις, ακολουθήστε τις παρακάτω συμβουλές:\n1. Καθορίστε τους συνεργάτες σας που θα είναι υπεύθυνοι να απαντούν στα τηλεφωνήματα. Επιλέξτε τους ώστε να είναι ευδιάθετοι, ευγενείς, υπομονετικοί, φιλικοί.\n2. Οργανώστε το σύστημα λήψης και αξιοποίησης εισερχομένων κλήσεων. Κάθε κλήση που θα γίνεται στο γραφείο σας θα πρέπει να την καταγράφουν οι συνεργάτες σας σε ειδικό αρχείο όπου θα αναφέρονται α) τα στοιχεία επικοινωνίας του πολίτη που σας κάλεσε (όνομα, τηλέφωνα, διεύθυνση), β) την ημέρα και ώρα που σας κάλεσε, γ) το αίτημά του σε σύντομη περιγραφή.\n3. Φροντίστε οι συνεργάτες σας αυτοί να είναι σε θέση να καταλάβουν τη σοβαρότητα που έχει για την εικόνα του γραφείου σας ο ρόλος τους. Η σπουδαιότητα των εισερχομένων κλήσεων θα πρέπει να γίνει ιδιαίτερα κατανοητή.\n4. Οι συνεργάτες σας δε θα πρέπει να δίνουν την εντύπωση σε αυτόν που τηλεφωνεί ότι πνίγονται στη δουλειά, ότι του κάνουν χάρη που του απαντούν ή ότι τους διέκοψε από κάτι πιο σημαντικό.\n5. Εκπαιδεύστε τους να δίνουν γρήγορα απαντήσεις σε θέματα συνηθισμένα, καθημερινότητας, στα οποία δε χρειάζεται η δική σας συμμετοχή. Οι ψηφοφόροι έχουν, τις περισσότερες φορές, παρόμοια αιτήματα που τους απασχολούν. Για τα εξειδικευμένα αιτήματα καθοδηγήστε τους συνεργάτες σας να ζητούν τηλεφωνικά όσες περισσότερες πληροφορίες πιστεύετε ότι θα χρειαστούν, προκειμένου να τα επεξεργαστείτε εσείς προσωπικά ή κάποιος πιο στενός σας συνεργάτης. Αυτό το ιδιαίτερο ενδιαφέρον και μέριμνα από τηλεφώνου, θα δείξει στον ψηφοφόρο ότι ενδιαφέρεστε για την περίπτωσή του και αντιμετωπίζετε σοβαρά το θέμα του (ανεξάρτητα από την έκβαση του χειρισμού του).\n6. Καθοδηγήστε τους συνεργάτες σας ώστε να κάνουν τον ψηφοφόρο που σας τηλεφωνεί να νοιώσει σημαντικός, ιδιαίτερα αν είναι γνωστός του γραφείου σας. Φράσεις όπως «πού χαθήκατε; Χθες μόλις μιλούσαμε με το βουλευτή για εσάς» ή «είχαμε στο πρόγραμμα να σας τηλεφωνήσουμε» κλπ, φράσεις που κάνουν τον πολίτη να νοιώσει μέρος του στενού περιβάλλοντός σας.\n7. Οδηγήστε τους συνεργάτες σας να φέρονται με ιδιαίτερη ευγένεια στον άγνωστο πολίτη-ψηφοφόρο που σας καλεί για πρώτη φορά. Φροντίστε να τον πείσουν να περάσει από το γραφείο σας για έναν καφέ για να γνωριστείτε. Ακόμη και αν ο πολίτης αυτός είναι ψηφοφόρος του αντιπάλου σας θα κάνει γρήγορα τις συγκρίσεις και πιθανόν να τον κερδίσετε.\n8. Οι συνεργάτες σας πρέπει να απαντούν γρήγορα, ειλικρινά και καθαρά στις πρώτες ερωτήσεις που θα τους κάνουν. Όταν λένε «θα δούμε το θέμα σας και θα επικοινωνήσουμε σύντομα μαζί σας» να το κάνουν πράξη, έστω και αν δεν έχουν θετικά νέα να μεταφέρουν στον πολίτη, αλλά καλούν απλώς για να ζητήσουν παράταση χρόνου στο χειρισμό του θέματος. Το ενδιαφέρον του γραφείου σας είναι αυτό που πρωτίστως ικανοποιεί τον πολίτη.\n9. Φροντίστε τις μικρές λεπτομέρειες. Όταν απαντούν στο τηλέφωνο, οι συνεργάτες σας δε θα πρέπει να καπνίζουν ή να ανάβουν τσιγάρο εκείνη την ώρα, δε θα πρέπει να μασούν τσίχλα ή να ρουφάνε τον καφέ τους. Επίσης, φροντίστε να μην ακούγονται πολλοί θόρυβοι από τα άλλα γραφεία ή φωνές των άλλων συνεργατών ή των πολιτών που βρίσκονται στο γραφείο.\n10. Ζητήστε από τους συνεργάτες σας να μη φλυαρούν πολλή ώρα στο τηλέφωνο, ιδιαίτερα με προσωπικά θέματα. Μπορεί την ίδια στιγμή κάποιος άλλος ψηφοφόρος να επιχειρεί να έρθει σε επικοινωνία με το γραφείο σας.\n11. Στα δύσκολα ερωτήματα, οι συνεργάτες θα πρέπει να απαντούν με διπλωματία. Θα γνωρίζετε ήδη ότι τα περισσότερα αιτήματα πολιτών είναι ή παράνομα ή περίεργα και δύσκολο να ικανοποιηθούν, αφού για τα νόμιμα και λογικά αιτήματα έχουν άλλες διεξόδους για να τα λύσουν. Δώστε, λοιπόν, διπλωματικές λύσεις του τύπου «είναι δύσκολο, όμως θα το εξετάσουμε αν γίνεται» ή «μας βάζετε δύσκολα, αλλά για σας θα προσπαθήσουμε όσο γίνεται και θα σας ενημερώσουμε».\nΤο τηλέφωνο είναι το καλύτερο εργαλείο των Δημοσίων Σχέσεων. Είναι η εικόνα σας, ο καθρέφτης σας. Αξιοποιήστε το σωστά, για να κερδίσετε περισσότερους ψηφοφόρους.\nΑναρτήθηκε από Think Politics στις 9:22 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΗ τέχνη της ατάκας και πώς θα σας βοηθήσει να ξεχωρίσετε\nΟ στόχος της ατάκας\nΗ ατάκα ή αν προχωρήσουμε λίγο παραπέρα το σύνθημα αποτελεί ένα πολιτικό μήνυμα ή απλό επικοινωνιακό τέχνασμα κατά άλλους που στόχο έχει να αποτυπωθεί στη μνήμη των ψηφοφόρων. Η ατάκα είναι η γρήγορη ή ακόμα και στιγμιαία, επίκαιρη και -φαινομενικά τουλάχιστον- αυθόρμητη απάντηση σε μια φράση που προηγήθηκε, το καλύτερο χαρτί μας που το φυλάμε για το τέλος ή που θα μας βγάλει από τη δύσκολη θέση με κομψό και χιουμοριστικό τρόπο. Το σύνθημα από την άλλη είναι συνήθως ένα μήνυμα διαχρονικό και κατά το δυνατόν ουσιαστικό που μπορεί να αποτελέσει ακόμα και τη βάση μιας ολόκληρης προεκλογικής εκστρατείας. Ιδιαίτερα όταν πρόκειται για πολιτικό λόγο σε περιόδους κρίσεων, ο πολιτικός λόγος, όπως αυτός εκφέρεται μέσα από τα συνθήματα, συμπυκνώνει όλη την ιδεολογική και πολιτική ένταση, σκιαγραφώντας με χαρακτηριστικά έντονο τρόπο την πολιτική συγκυρία.\nΑτάκες και συνθήματα\nΤο σύνθημα είναι η έκφραση των πολιτικών του κόμματος ή των θέσεων ενός πολιτικού προσώπου, με τρόπο κατανοητό και προσιτό προς τον πολίτη. Στην Ελλάδα έχουν ξεχωρίσει συνθήματα που έχουν επιτυχώς χαραχθεί στη μνήμη μας όπως: «Η Ελλάδα ανήκει στους Έλληνες», «Παρέλαβε χάος, έφτιαξε κράτος», «ΕΟΚ και ΝΑΤΟ το ίδιο συνδικάτο», «Καραμανλής ή χάος».\nΑπό την άλλη πλευρά, η ατάκα αποτελεί κατά μία έννοια μέρος της «ενημερω-διασκέδασης» που σκοπό έχει την αποφόρτιση του βομβαρδισμένου και μπλοκαρισμένου τηλεοπτικού κυρίως κοινού από την πληθώρα πηγών ενημέρωσης που έρχεται καθημερινά αντιμέτωπο. Ο χαρισματικός πολιτικός έχει τη δυνατότητα να προσφέρει στο κοινό μια διαφορετική νότα, πέρα από τον συνηθισμένο πλέον ξύλινο λόγο, χρησιμοποιώντας ατάκες όπως: «Νίπτω τας χείρας μου», «Κάθε φλερτ δεν οδηγεί σε γάμο», «Ακολουθεί την πολιτική Όσα παίρνει ο άνεμος ή Όπου φυσάει ο άνεμος», «Άλλαξε ο Μανωλιός …», «Μαζί με τον βασιλικό …», «Καθαρός ουρανός …», «Πίσω έχει η αχλάδα την ουρά», «Μνήσθητί ημών όταν έλθεις εν τη βασιλεία σου», «Δρυός πεσούσης πας ανήρ ξυλεύεται» και η λίστα μπορεί να μετατραπεί σε ολόκληρο κατεβατό.\nΚριτική στην ατάκα\nΡήσεις με πολιτική διάσταση που πυροδοτούσαν πολιτικές αντιδράσεις. Ήταν έννοιες ουσιαστικές και όχι απλό διαφημιστικό προϊόν, όπως πολλοί φοβούνται ότι είναι πλέον η ατάκα. Συχνά υποστηρίζεται ότι η ατάκα αποτελεί αναπόσπαστο κομμάτι του χαρακτηριστικού λαϊκισμού της ελληνικής πολιτικής σκηνής και ότι η πολιτική έχει περιοριστεί σε μια απλή ανταλλαγή ατάκας.\nΣε μια εποχή όπου κυριαρχεί η λογική της τηλεθέασης προωθείται το φαντασμαγορικό θέαμα που καθηλώνει γρήγορα τον μέσο τηλεθεατή. Η τηλεόραση ευνοεί την εικόνα εις βάρος του λόγου, την ατάκα εις βάρος της ουσιαστικής πολιτικής αντιπαράθεσης. Χαρακτηριστικό παράδειγμα είναι οι ποικίλες πολιτικές εκπομπές στις οποίες οι φιλοξενούμενοι καταφεύγουν σε εύηχες ατάκες παρακάμπτοντας την ουσιαστική επιχειρηματολογία.\nΑτάκα στην Ελλάδα του σήμερα\nΕν πάση περιπτώσει, το φαινόμενο της ατάκας ως εύστοχος και συμπυκνωμένος πολιτικός λόγος έχει εδραιωθεί από την αρχαία Αθήνα και την άμεση πολιτική αντιπαράθεση. Στην Ελλάδα λίγοι είναι οι πολιτικοί εκείνοι που χρησιμοποιούν την ατάκα στην καθημερινή τους δράση για να απευθυνθούν πιο άμεσα στον απλό πολίτη. Το φαινόμενο αυτό μπορεί να αποδοθεί στο γεγονός ότι από τις μαχητικές ομιλίες και συγκεντρώσεις έχουμε περάσει στα προεκλογικά παράθυρα και στα debates. Εκεί που μεγάλο μέρος των συνθημάτων και της ατάκας εφευρίσκονταν αυθόρμητα στα γήπεδα, στις πλατείες και τα καφενεία ως αποτέλεσμα της άμεσης επαφής πολίτη- πολιτικού, σήμερα η ατάκα έχει αναχθεί σε τέχνη που παράγεται (σχεδόν) αποκλειστικά στα γραφεία των απανταχού επικοινωνιολόγων.\nΗ σωστή χρήση της ατάκας\nΗ πολιτική των μπαλκονιών έχει μεταφερθεί στα τηλεοπτικά παράθυρα αλλά ατάκα και πολιτική συνεχίζουν να περπατούν χέρι- χέρι. Ασφαλώς ο σωστός και πραγματικά χαρισματικός πολιτικός δεν περιορίζεται μόνο στο ατακαδόρικο ταλέντο του αλλά φροντίζει για την εικόνα του τόσο με την συμμετοχή του στα κοινά όσο και με την ενεργή πολιτική του δράση. Η ήδη διαμορφωμένη εικόνα του πολιτικού προσώπου προσδιορίζει στην αντίληψη του κοινού από ποιον μπορεί ή όχι να περιμένει την επιτυχημένη, αυθόρμητη ατάκα. Για το λόγο αυτό η ατάκα πρέπει να χρησιμοποιείται με σύνεση από τα πολιτικά πρόσωπα ανάλογα με την εικόνα τους, ώστε να είναι σε θέση να την υποστηρίξουν.\nΗ ατάκα μπορεί να χρησιμοποιηθεί ως ένα ελκυστικό περιτύλιγμα του συνόλου των δραστηριοτήτων ενός πολιτικού προσώπου. Εάν η ατάκα ξεφύγει από τα όρια της προσωπικής επίθεσης και της απουσίας ουσιαστικών προτάσεων και αναχθεί σε εύστοχο πολιτικό λόγο ουσίας, είναι όχι μόνο καλοδεχούμενη αλλά μάλιστα μπορεί να παρουσιασθεί ως εύληπτος, συμπυκνωμένος πολιτικός λόγος.\nΑναμφισβήτητα, η ατάκα σήμερα είναι μέρος της «κοινωνίας του θεάματος» και ο πολιτικός που ξέρει να την χειρίζεται σωστά έχει στα χέρια του –στη γλώσσα του δηλαδή- ένα πολύ ισχυρό προβάδισμα έναντι της ξύλινης γλώσσας των αντιπάλων του: Είναι προσιτός στο ευρύ κοινό!\nΑναρτήθηκε από Think Politics στις 10:03 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΠροέδρου της εταιρείας Think Politics\nΗ λήξη της θερινής περιόδου σηματοδοτεί και τη λήξη κάθε περιθωρίου αναβολής προκειμένου να ξεκινήσει την καμπάνια του ένας υποψήφιος για τις εκλογές του Οκτωβρίου του 2010. Ενδεχομένως, υπάρχουν ενδιαφερόμενοι που περιμένουν να δουν ποιες θα είναι οι εξελίξεις σε κεντρικό πολιτικό επίπεδο, προκειμένου να λάβουν τις οριστικές τους αποφάσεις. Αναλαμβάνουν, όμως, μεγάλα ρίσκα, δεδομένου, ότι το χρόνο που ξοδεύουν απερίσκεπτα αυτοί, κατά πάσα πιθανότητα τον εκμεταλλεύονται έξυπνα οι αντίπαλοί τους., για να «χτίσουν» τη δική τους υποψηφιότητα. Εξάλλου, είναι πλέον μάταιο να ταυτίζει κανείς την προοπτική μίας υποψηφιότητας για την Τοπική Αυτοδιοίκηση με τις κεντρικές πολιτικές εξελίξεις, ή με το εάν λάβει το λεγόμενο χρίσμα, δεδομένου ότι τα γεγονότα φανερώνουν, ότι σε αυτοδιοικητικές εκλογές ο πολίτης ψηφίζει πια με βάση αυτοδιοικητικά και προσωποπαγή κριτήρια.\nΑπό ‘κει και πέρα, όποιος υποψήφιος λάβει την απόφαση να ξεκινήσει μία κανονική εκστρατεία, οφείλει να κινηθεί με βάση μία εκλογική στρατηγική και ένα επικοινωνιακό πλάνο που θα τον φέρουν μπροστά από τους αντιπάλους του. Θα έλεγα, ότι τα βασικότερα στοιχεία είναι τα ακόλουθα:\n- Να μελετήσει το εκλογικό τοπίο, αρχικά με μία δική του σφυγμομέτρηση και στη συνέχεια, με μία προσεκτική ανάλυση των ευρημάτων.\n- Να εκτιμήσει πως είναι αναγκαίο να τοποθετηθεί στρατηγικά η δική του υποψηφιότητα, σε σχέση με τις άλλες, σίγουρες, ή πιθανές.\n- Να αναπτύξει τον εκλογικό σχεδιασμό του σε στρατηγικό βάθος χρόνου, αλλά και στη βάση της καθημερινότητας, με έξυπνες, άμεσες τακτικές κινήσεις, εάν και όποτε χρειάζεται.\n- Να διατάξει το εκλογικό του επιτελείο πάνω σε σύγχρονα, ευέλικτα, οργανωτικά πρότυπα, ώστε με λιγότερα κόστη να αποκομίζει περισσότερα κέρδη.\n- Να τονώσει την επικοινωνία του με τους ψηφοφόρους, στη βάση της διαδραστικότητας. Δηλαδή, να τους μεταδίδει τα κατάλληλα μηνύματα πάνω στη σωστή θεματολογία, αλλά να προσλαμβάνει ταυτόχρονα και να αποκωδικοποιεί τις δικές τους απόψεις και αντιδράσεις.\n- Να ενισχύσει, ή να επαναπροσδιορίσει, εάν είναι αναγκαίο, τα χαρακτηριστικά της πολιτικής του φυσιογνωμίας, του προφίλ του με απλά λόγια.\n- Επιπλέον, να σμιλεύσει τον πολιτικό του λόγο, γραπτό και προφορικό, να διαχειριστεί έξυπνα τις σχέσεις του με τα τοπικά ΜΜΕ, να έχει πλάνο απαγκίστρωσης από μία ενδεχόμενη κρίση, να οργανώσει πρωτότυπες συγκεντρώσεις για στοχευμένα κοινά, να παρουσιάσει εύστοχο πρόγραμμα θέσεων και εύληπτο διαφημιστικό υλικό, να δοκιμάσει τη δυναμική του e-campaigning, της ηλεκτρονικής καμπάνιας.\n- Τέλος, να αποφύγει πολυπράγμονες βοηθούς και ερασιτέχνες συμβούλους και να αναζητήσει έναν σωστό επαγγελματία, που θα τον βοηθά στη διαμόρφωση της στρατηγικής και της επικοινωνίας του, έγκυρα και αμερόληπτα.\nΈξυπνες τεχνικές επικοινωνίας στις δημόσιες εμφανίσεις ενός πολιτικού\nΟι Δημόσιες Σχέσεις ενός πολιτικού ξεκινάνε από το πρωί, από την ώρα που θα βγει στο δρόμο μέχρι την ώρα που θα επιστρέψει στον προσωπικό, ιδιωτικό του χώρο, στο σπίτι του.\nΣε καθημερινή βάση οι πολιτικοί δίνουν εξετάσεις σε ένα δύσκολο κοινό, από αδιάφορο μέχρι ψαγμένο. Από ένθερμους ψηφοφόρους μέχρι πολέμιους. Στα Μέσα επικοινωνίας αλλά και σε συγκεντρώσεις. Χρησιμοποιείστε μικρές και έξυπνες επικοινωνιακές τεχνικές στην καθημερινότητα των δημόσιων εμφανίσεων σας.\n• Αποφεύγετε να μετακινείστε με πολυτελή αυτοκίνητα. Μικρά αυτοκίνητα, καθαρά και περιποιημένα, δείχνουν την εικόνα σας. Δεν κάθεστε ποτέ στο πίσω κάθισμα αλλά πάντα συνοδηγός.\n• Φοράτε τη ζώνη ασφαλείας, και στην πιο μικρή διαδρομή. Έτσι δείχνετε το πόσο νομοταγής είστε.\n• Δεν περιμένετε να σας ανοίξουν την πόρτα για να κατεβείτε. Ανοίγετε μόνος σας κι αν κάποιος απ’ έξω το επιδιώξει, κλείστε την μετά μαζί του. Δείχνει σεμνότητα και απλότητα πολιτικού.\n• Έχετε πάντα έναν καλό λόγο και για τις γυναίκες και για τους άνδρες που συναντάτε στην εκδήλωση. Αποφύγετε τις χιουμοριστικές ατάκες από μικροφώνου. Δεν έχουν όλοι την ίδια αίσθηση του χιούμορ.\n• Αν έχετε ασθενή μνήμη «χρυσόψαρου» να συνοδεύεστε πάντα από συνεργάτη σας γνωστό για μνήμη «ελέφαντα». Θα σας βγάλει από τα δύσκολα αρκετές φορές. Οι ψηφοφόροι απαιτούν να γνωρίζετε το όνομα τους όσο κι αν ακούγεται υπερβολικό.\n• Αν συνοδεύεστε από σύζυγο ή άλλον συγγενή φροντίστε για την διακριτική τους παρουσία, εμφανισιακή και λεκτική. Η κομπορρημοσύνη των συγγενών των πολιτικών, επηρεάζει αρνητικά την εικόνα τους. Το ίδιο και η πιθανή προκλητική ένδυση.\n• Αν σας κάνουν μια δύσκολη πολιτική ερώτηση και θέλετε χρόνο να σκεφτείτε, απαντήστε με τη φράση «εσείς τι νομίζετε;». Πετάξτε γρήγορα το μπαλάκι που καίει, στον συνομιλητή σας.\n• Κρατείστε την ψυχραιμία σας, όταν κάνετε κάποιο λάθος. Τα σαρδάμ και το μπέρδεμα των σελίδων σε μια ομιλία είναι απαγορευτικά, δεν είναι όμως πάντα καταστροφικά. Με χιούμορ ή με έξυπνο «γύρισμα» του λόγου μπορείτε να βγείτε κερδισμένοι. Θυμηθείτε το γνωστό ολίσθημα πολιτικού αρχηγού που από το προεκλογικό μπαλκόνι στο Βόλο μιλώντας στους οπαδούς του κόμματος του ανεφώνησε «Πολίτες της Λάρισας». Οι οπαδοί πάγωσαν από το λάθος του πολιτικού αρχηγού, ο οποίος όταν αντιλήφθηκε το ατόπημα με ψυχραιμία συνέχισε «Πολίτες της Λάρισας, που είστε να δείτε τους πολίτες του Βόλου!». Το κοινό, αν και κατάλαβε το «γύρισμα» του πολιτικού, τον αποθέωσε.\n• Πάντα το «εμείς», ποτέ το «εγώ». Δείξτε τον συλλογικό τρόπο της σκέψης σας και αποφύγετε να ταυτιστείτε με την εικόνα του εγωιστή πολιτικού.\n• Μιλήστε με τη γλώσσα του σώματος. Τονίστε με κινήσεις τα πιο ενδιαφέροντα σημεία της ομιλίας ή της συζήτησης σας. Παίξτε πολύ με τον τόνο της φωνής σας. Ανεβάστε τον ή κατεβάστε τον ανάλογα με τη σπουδαιότητα των λεγομένων σας.\n• Ότι αρέσει στο κοινό σας, να το επαναλαμβάνετε. Μια ατάκα, μια δήλωση, μια ερώτηση που φέρνει χειροκρότημα θα πρέπει να επαναλαμβάνεται. Χρησιμοποιείστε ατάκες σύγχρονων και αρχαίων επώνυμων ανδρών. Προμηθευτείτε ένα λεξικό του έξυπνου λόγου και διαλέξτε την σοφή ατάκα που σας χρειάζεται.\n• Δώστε «τροφή» στους Δημοσιογράφους που παρευρίσκονται. Βγάλτε ειδήσεις που σας συμφέρουν ή καταδείξτε την αδυναμία των αντιπάλων σας. Αυτά θα κυριαρχήσουν στις πρώτες σελίδες των Μέσων.\n• Κλείστε τη δημόσια επικοινωνία σας με το ΕΣΕΙΣ. «Εσείς είστε ο κυρίαρχος λαός, εσείς η φωνή, εσείς μας οδηγείτε» και άλλα συναφή. Στο κοινό πάντα αρέσει να είναι στο κέντρο της προσοχής του πολιτικού, έστω κι αν ξέρει ότι αυτό είναι τις περισσότερες φορές ουτοπικό.\nΜην ξεχνάτε ότι και οι πολιτικοί έχουν ανάγκη να ακολουθούν κάποιους κανόνες του μάρκετινγκ που θα τους βοηθήσουν να ενισχύσουν τη δημόσια εικόνα τους.\nΑναρτήθηκε από Think Politics στις 9:25 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΤου Derek Moloughney\nΔιευθυντής της Executive Training\nΑποκλειστικός Συνεργάτης του Μηνιαίου Οδηγού Πολιτίκής Επικοινωνίας: "Το E-mail της Αυτοδιοίκησης και της Πολιτικής"\nΑποτελεί παγκόσμιο φαινόμενο πλέον το γεγονός ότι οι πολιτικοί και τα κόμματα χάνουν την επαφή τους με τους πολίτες.\nΣε κάθε έρευνα κοινής γνώμη, η αξιοπιστία των πολιτικών και των κομμάτων βρίσκεται στα χαμηλότερα επίπεδα όλων των εποχών. Αρκεί να εμφανιστεί ένας πολιτικός στην τηλεόραση ή το ραδιόφωνο για να αλλάξει το κανάλι! Οι πολίτες αισθάνονται ότι τους έχουν ξεγελάσει πολύ και πολλές φορές.\nΤι μπορεί να γίνει για να ξεπεραστεί αυτό το έλλειμμα της δημοκρατίας;\nΚαταρχήν, πρέπει να ξεκαθαρίσουμε τι είναι η επικοινωνία.\nΚατ’εμέ, η επικοινωνία ορίζεται ως «η ανταλλαγή γεγονότων, ιδεών, αισθημάτων, συναισθημάτων και ενέργειας μεταξύ δύο ανθρώπων ή μιας ομάδας ανθρώπων, έκαστος των οποίων έχει επίγνωση της ύπαρξης του άλλου».\nΗ επίγνωση της ύπαρξης του άλλου\nΤο κλειδί για τη σωστή επικοινωνία είναι να αντιλαμβάνεται ο κάθε συμμετέχων ότι έχει απέναντί του κάποιον άλλο. Πόσο συχνά, πολιτικοί και κόμματα είναι τόσο αποφασισμένοι να περάσουν το μήνυμά τους, ανεξάρτητα από τις ανάγκες του ακροατηρίου. Οι αδιάφορες πολιτικές διατυπώσεις, ο ξύλινος λόγος δεν αρκούν για να υπάρξει ουσιαστική επικοινωνία. Η σωστή επικοινωνία συναντά πολλά εμπόδια. Τα πιο σημαντικά είναι:\n1. η προκατάληψη\n3. οι εικασίες\n4. το «εγώ» του κάθε συμμετέχοντα και\n5. το στυλ συμπεριφοράς τους.\nΟ Τύπος ως συνομιλητής-συνεργάτης\nΠροκειμένου να υπερπηδηθούν τα προαναφερθέντα εμπόδια, όσοι εκτίθενται στα Μέσα (εκπρόσωποι κομμάτων, μεμονωμένοι πολιτικοί κλπ) θα πρέπει να σφυρηλατήσουν μια συνεργασία με τον Τύπο και να αρχίσουν να περιορίζουν το δημοκρατικό έλλειμμα. Αυτό μπορούν να το πετύχουν έχοντας υπόψην τους την ακόλουθη διαδικασία και τις επιπτώσεις της:\n1. Γνωρίστε το ρόλο σας – μετατρέψτε τις λέξεις σε εικόνες\nΟ ρόλος όποιου μιλά στα Μέσα είναι να επεξηγεί, να «εικονογραφεί» μηνύματα. Αυτό το επιτυγχάνει δείχνοντας ενδιαφέρον για τις ερωτήσεις του δημοσιογράφου, λέγοντάς του ποιες ενέργειες αναλαμβάνει, παραθέτοντας παραδείγματα και, πάνω απ’όλα, δείχνοντας την επιθυμία του να επικοινωνήσει. Με άλλα λόγια, βρίσκεται εκεί για να παρουσιάσει τα μηνύματά του και όχι για να «περάσει» πληκτικές πληροφορίες. Μετατρέποντας τις λέξεις σε εικόνες, προσελκύει την προσοχή του δημοσιογράφου και, κατ’επέκταση, των πολιτών.\n2. Προετοιμαστείτε σωστά\nΌταν προετοιμάζεστε για μια συνέντευξη στον\nΤύπο, καθορίστε ξεκάθαρα και συνοπτικά τα ακόλουθα:\n• Ποιος είναι ο στόχος μου;\n• Ποια είναι τα τρία κεντρικά μηνύματά μου;\nΜια καλή τεχνική είναι να γράψετε σε μια πρόταση τους στόχους σας και να ετοιμάσετε παραδείγματα ενεργειών που κάνατε ή θα κάνετε για να παρουσιάσετε τα μηνύματά σας. Η σημασία αυτής της πρακτικής είναι τεράστια. Ο,τιδήποτε περισσότερο μπερδεύει το δημοσιογράφο και, επομένως, και το κοινό.\n• Τι βρίσκεται πίσω από τις ερωτήσεις του δημοσιογράφου;\nΠίσω από κάθε ερώτηση δημοσιογράφου βρίσκονται οι αξίες του πληθυσμού στον οποίο απευθύνεται. Οι αξίες αυτές διαφέρουν από χώρα σε χώρα, από περιοχή σε περιοχή και μεταβάλλονται με την πάροδο του χρόνου. Όμως, οι περισσότεροι δημοσιογράφοι ενδιαφέρονται να καλύψουν θέματα όπως το περιβάλλον, η ασφάλεια, η υγεία, η οικονομία, η μετανάστευση, οι αδύναμοι της κοινωνίας. Είναι ζωτικής σημασίας, όταν προετοιμάζεστε για μια συνέντευξη, να βρείτε τι ενδιαφέρει το δημοσιογράφο πριν ξεκινήσετε. Με άλλα λόγια, κάντε μια διερευνητική επαφή (briefing) πριν ξεκινήσετε, ώστε να ξέρετε πού βαδίζετε.\n3. Η τεχνική της γεφύρωσης\nΦανταστείτε ότι σας παίρνουν συνέντευξη.\nΕσείς έχετε τα μηνύματα που θέλετε να περάσετε και ο δημοσιογράφος έχει ερωτήσεις που καλύπτουν θέματα που επιθυμείτε να αποφύγετε. Πώς καλύπτετε αυτό το κενό; Με τη βοήθεια της τεχνικής γεφύρωσης που λειτουργεί ως εξής:\n• Ο δημοσιογράφος θέτει μια ερώτηση που δεν έχει καμία σχέση με όσα εσείς θέλετε να πείτε. Απαντήστε στην ουσία της ερώτησης όσο πιο γρήγορα μπορείτε και «γεφυρώστε» τη συζήτηση με ένα από τα βασικά σας μηνύματα. Η γέφυρα είναι μια φράση απλώς, αλλά προκύπτει πάντα λογικά από τις ερωτήσεις του δημοσιογράφου. Μην ψάχνετε για λογική. Οι φράσεις-γέφυρες που μπορείτε να χρησιμοποιήσετε σε μια συνέντευξη είναι «επιτρέψτε μου να προσθέσω», «αυτό που πιστεύω ότι είναι βασικό/σημαντικό», «όπως έλεγα και προηγουμένως». Επαναλαμβάνω, μην ψάχνετε για λογική σύνδεση, απλώς προχωρήστε.\n4. Γνωρίστε το στυλ συμπεριφοράς σας\nΕίναι πολύ σημαντικό να γνωρίζετε ποιο είναι το στυλ σας όταν επικοινωνείτε, τόσο το λεκτικό σας στυλ, όσο και το μη λεκτικό. Στο συνομιλητή μεταδίδετε ζεστασιά, έχθρα, πρόθεση να τον ελέγξετε ή υποχωρητικότητα; Για να πείσετε ή να πληροφορήσετε, δεν αρκούν μόνο τα λόγια, αλλά και στοιχεία όπως η επικοινωνία με τα μάτια, οι ανοιχτές χειρονομίες, οι ακριβείς κινήσεις του σώματος και η σωστή χρήση της φωνής (σωστή ένταση, σωστή εκφορά, σωστός ρυθμός). Και όλα αυτά πρέπει να τα πετύχετε διατηρώντας τη δική σας προσωπικότητα. Οπότε, δεν έχει σημασία μόνο το περιεχόμενο (όσα θα πείτε), αλλά και η παρουσίαση (πώς θα τα πείτε).\nΤα κόλπα των δημοσιογράφων\nΠολύ συχνά, οι πολιτικοί ρωτούν ποιες είναι οι τακτικές που χρησιμοποιούν οι δημοσιογράφοι και ποιος είναι ο καλύτερος τρόπος αντιμετώπισής τους. Ακολουθεί μια σύντομη επισκόπηση τέτοιων τακτικών των δημοσιογράφων και των αντίστοιχων ενδεδειγμένων πρακτικών αντιμετώπισής τους.\n1. Χρήση της σιωπής\nΗ χρήση της σιωπής ως μέσο για την εξασφάλιση επιπλέον πληροφοριών είναι ένα από τα βασικά στοιχεία του οπλοστασίου ενός δημοσιογράφου. Σε κανέναν δεν αρέσει η σιωπή. Γι αυτό και συχνά οι πολιτικοί προτιμούν να γεμίζουν το κενό στη συζήτηση με σχόλια, τα οποία δεν είχαν στόχο να κάνουν και επομένως αναφέρονται σε ζητήματα που δεν είχαν σκοπό να αναφέρουν.\nΗ λύση: Μείνετε προσκολλημένοι στα μηνύματα που θέλετε να περάσετε, τα μηνύματά σας που είναι τα δικά σας «λιμάνια». Πείτε απλώς «έχετε κάτι άλλο να ρωτήσετε;» και σταματήστε, μην πείτε τίποτε περισσότερο. Ποτέ μα ποτέ μην πείτε κάτι καινούριο απλώς και μόνο επειδή ο συνομιλητής σας σιωπά.\nΟι δημοσιογράφοι ξέρουν ότι έχετε προετοιμαστεί για τη συνέντευξη. Ξέρουν ότι έχετε αποφασίσει τι θέλετε να πείτε, έχετε δημιουργήσει τη δική σας «ζώνη ασφαλείας». Αφού όμως θέλουν να διεισδύσουν σε αυτή τη ζώνη, αφού θέλουν να σας αποσπάσουν δηλώσεις που δε θέλετε να κάνετε, οι δημοσιογράφοι θα εντείνουν το ρυθμό των ερωτήσεών τους, θα ρωτούν όλο και περισσότερα, όλο και πιο γρήγορα και, φυσικά, θα σας διακόπτουν συνεχώς. Αν επιτρέψετε αυτή τη στάση, τότε θα δώσετε την εντύπωση ότι είστε υποχωρητικός.\nΗ λύση: Όταν ο δημοσιογράφος σας πιέζει, πείτε απλώς «Επιτρέψτε μου να ολοκληρώσω την απάντησή μου, ώστε να καταλάβετε τι θέλω να πω» ή κάτι παρόμοιο. Θυμηθείτε ότι εσείς δίνετε τη συνέντευξη, όχι ο δημοσιογράφος.\n3. Το σχόλιο\nΜια από τις πιο συνηθισμένες τακτικές των δημοσιογράφων είναι το σχόλιο. Ξέουν ότι έχετε προετοιμαστεί για τη συνέντευξη και θέλουν να περάσουν τη γραμμή άμυνάς σας. Έτσι, σας πετάνε ένα προκλητικό σχόλιο που δεν είναι καν ερώτηση, για παράδειγμα, «Μου φαίνεται ότι έχετε μπερδέψει τα πράγματα».\nΗ λύση: Πάντα να υποχρεώνετε το δημοσιογράφο να σας κάνει ερώτηση, μην απαντάτε σε σχόλια αν δεν είναι σαφείς ερωτήσεις. Αν σας κάνει κάποιο σχόλιο, τότε απαντήστε «ποια είναι η ερώτησή σας ακριβώς;» Έτσι κρατάτε το πάνω χέρι της συζήτησης, αποφεύγετε τους σκοπέλους και τις αντιπαραθέσεις.\n4. Αρνητικές ερωτήσεις\nΠολύ συχνά ένας δημοσιογράφος μπορεί να κάνει μια αρνητική ερώτηση. Για παράδειγμα «Φαίνεται ότι αντιμετωπίζετε σοβαρό πρόβλημα γι αυτό το θέμα». Ο κίνδυνος για σας είναι να απαντήσετε χρησιμοποιώντας την ίδια γλώσσα με το δημοσιογράφο, για παράδειγμα να πείτε «Δε νομίζω ότι έχουμε πρόβλημα». Η λέξη «πρόβλημα» θα είναι αυτή που θα μείνει στους ακροατές, ό,τι κι αν ειπωθεί στη συνέχεια.\nΗ λύση: Χρησιμοποιήστε τις δικές σας λέξεις, όχι αυτές του δημοσιογράφου. Αρχικά χρησιμοποιήστε μια φράση σαν «Δεν το βλέπω έτσι» ή « Δε θα συμφωνήσω μαζί σας» και στη συνέχεια δώστε μια απάντηση που να τη διαπερνά το θετικό πνεύμα σας.\nΌσα αναφέρθηκαν σε αυτό το άρθρο έχουν ως κοινό σημείο αναφοράς τη δόμηση σχέσεων εμπιστοσύνης: εμπιστοσύνης μεταξύ των πολιτικών, των κομμάτων και του Τύπου, των πολιτών.\nΣτο κείμενο αυτό έδειξα ότι η δόμηση εμπιστοσύνης είναι μια διαδικασία που προϋποθέτει επίγνωση του ρόλου σας, σωστή προετοιμασία, αξιοποίηση της τεχνικής «γεφύρωσης» και γνώση του δικού σας στυλ συμπεριφοράς. Ολοκληρώνω το άρθρο αυτό όπως το ξεκίνησα, με τον ορισμό που δίνω στην Επικοινωνία: «Επικοινωνία είναι η ανταλλαγή γεγονότων, ιδεών, αισθημάτων, συναισθημάτων και ενέργειας μεταξύ δύο ανθρώπων ή μιας ομάδας ανθρώπων, έκαστος των οποίων έχει επίγνωση της ύπαρξης του άλλου».\nΜε άλλα λόγια, η Επικοινωνία είναι Συνεργασία.\nΟ Σουν Τσου και πώς να ελιχθείτε στην εκλογική μάχη για να αντιμετωπίσετε με επιτυχία τους αντιπάλους σας\nΟ Σουν Τσου είπε: Σε κάθε ελιγμό συνυπάρχουν το πλεονέκτημα και το ρίσκο.\nΣτην εκλογική μάχη θα έρθουν πολλές στιγμές που θα νοιώσετε ότι πρέπει να ελιχθείτε για να προλάβετε τον αντίπαλό σας και να κερδίσετε τις εντυπώσεις. Πρέπει να γνωρίζετε ότι το κάθε ελιγμός ενέχει ένα ρίσκο. Τα οφέλη συνήθως είναι ανάλογα αυτού του ρίσκου, αλλά πρέπει πάντοτε να είστε προετοιμασμένος για να αντεπεξέλθετε στις όποιες αναποδιές προκύψουν στην πορεία.\nΟ Σουν Τσου είπε: Αυτός που επιδιώκει ένα πλεονέκτημα ρισκάροντας όλο του το στρατό δεν θα το κερδίσει.\nΑκόμα κι αν είστε αποφασισμένος να ρισκάρετε, ποτέ δεν πρέπει να ποντάρετε όλες σας τις δυνάμεις και τα κρυφά χαρτιά με την ελπίδα ότι οι καρποί που θα δρέψετε θα αξίζουν το ρίσκο και τον κόπο. Για να διατηρείτε πάντοτε ένα πλεονέκτημα ενάντια στους αντιπάλους σας, ποτέ μην πιστέψετε ότι αξίζει να αφιερώσετε όλη σας την προσοχή και δύναμη σε μια μεμονωμένη κίνηση. Κινδυνεύετε να μείνετε ανυπεράσπιστος τη στιγμή που ο αντίπαλός σας θα αντιδράσει και θα προσπαθήσει ο ίδιος να επιτεθεί. Για να μη χάσετε τον αγώνα αμαχητί, φροντίστε πάντοτε να έχετε απόθεμα δυνάμεων, έργων και επιχειρημάτων ώστε να είστε σε θέση να αντεπεξέλθετε ακόμα και σε μια αποτυχημένη από μέρους σας επίθεση που θα προκαλέσει τις ανάλογες αντιδράσεις.\nΟ Σουν Τσου είπε: Οι στρατηγοί που αγνοούν τις συνθήκες που επικρατούν στα βουνά και τα δάση, που δεν ξέρουν από επικίνδυνα μονοπάτια, βάλτους και έλη, δεν είναι σε θέση να οδηγήσουν το στρατό.\nΌπως εσείς, έτσι και ο υπεύθυνος της προεκλογικής σας εκστρατείας, θα πρέπει να είστε ενημερωμένοι για τις συνθήκες της εκάστοτε εκλογικής μάχης. Εκλογή με εκλογή διαφέρουν ριζικά και αν δεν το έχετε συνειδητοποιήσει ρισκάρετε να πάτε απροετοίμαστος σε κάποια πολύ σημαντική κατά τα άλλα μάχη. Το να σας πλαισιώνουν άτομα με εμπειρία σε παρόμοιες μάχες είναι ένα αδιαμφισβήτητο πλεονέκτημα, καθώς θα μπορούν να σας κατατοπίσουν για τις δυσχέρειες που ενδεχομένως αντιμετωπίσετε και να σας συμβουλέψουν κατάλληλα για το πώς θα οδηγήσετε τους υποστηρικτές σας στην εκλογική νίκη.\nΟ Σουν Τσου είπε: Όσοι δεν συμβουλεύονται τοπικούς οδηγούς, είναι ανίκανοι να επωφεληθούν από τα πλεονεκτήματα που προσφέρει το έδαφος.\nΓια να μπορέσετε να ανταποκριθείτε στις απαιτήσεις της εκάστοτε μάχης, είναι απαραίτητο να διεξάγετε μια δημοσκόπηση. Ακόμη κι αν έχετε υποστηρικτές προερχόμενους από την τοπική κοινωνία, οι πληροφορίες που θα σας δώσει μια δημοσκόπηση για το κλίμα που επικρατεί θα είναι πολύτιμες όταν θα έρθει η ώρα να εκμεταλλευθείτε αυτή τη γνώση για να επιτεθείτε στον αντίπαλό σας ή να αναδείξετε τα δικά σας πλεονεκτήματα, ανταποκρινόμενος στις προσδοκίες του τόπου.\nΟ Σουν Τσου είπε: Στο πεδίο της μάχης, η φωνή δεν ακούγεται, γι’ αυτό και χρησιμοποιούνται τύμπανα και γκονγκ. Τα πρόσωπα και τα πράγματα δε διακρίνονται καθαρά, γι’ αυτό και χρησιμοποιούνται σημαίες και λάβαρα.\nΤην προεκλογική περίοδο, κάθε υποψήφιος στρατεύει όλες τις δυνάμεις του για να αναδειχθεί και να προσελκύσει την προσοχή των ψηφοφόρων. Μέσα στην επικοινωνιακή αυτή θύελλα, δύσκολα κάποιος ξεχωρίζει, καθώς το εκλογικό κοινό κατακλύζεται από τον καθημερινό βομβαρδισμό των Μέσων Μαζικής Ενημέρωσης. Για το λόγο αυτό, είναι απαραίτητο, να διαφοροποιηθείτε υιοθετώντας έξυπνες επικοινωνιακές ιδέες και μεστό λόγο που θα μαγνητίσουν το ενδιαφέρον των Μέσων, που με τη σειρά τους θα προβάλουν τις δραστηριότητές σας, κάνοντάς σας ορατό στους αποπροσανατολισμένος ψηφοφόρους.\nΟ Σουν Τσου είπε: Ποτέ δε δίνεις μάχη τη στιγμή που ο εχθρός προελαύνει με τα λάβαρα ψηλά, εν πλήρη τάξη και σε εντυπωσιακούς σχηματισμούς. Χρειάζεται προσαρμογή στις εκάστοτε συνθήκες.\nΔιαλέξτε να επιτεθείτε όταν ο αντίπαλός σας δε θα χαίρει της ευρείας αποδοχής του εκλογικού κοινού. Θα έρθουν σίγουρα στιγμές που δε θα είναι ιδιαίτερα αρεστός, αρκεί να έχετε την υπομονή να περιμένετε. Όταν ο αντίπαλός σας έχει την υποστήριξη της πλειοψηφίας του εκλογικού σώματος και βρίσκεται σε έπαρση, δεν είναι η κατάλληλη στιγμή να ελιχθείτε γιατί η όποια κίνησή σας ρισκάρει να περάσει απαρατήρητη όσο εντυπωσιακή κι αν είναι. Περιμένετε τη στιγμή που θα μειωθεί η δημοφιλία του για να «παίξετε» το δυνατό σας χαρτί και να επιτεθείτε.\nΟ Σουν Τσου είπε: Μην επιτίθεσαι ποτέ στα επίλεκτα σώματα του εχθρού σου.\nΚατά την εκλογική μάχη θα προσπαθήσετε επανειλημμένα να πλήξετε στελέχη του αντίπαλου κόμματος ή ακόμα και τον ίδιο τον αντίπαλό σας σε κατά μέτωπο επίθεση. Προσέξτε όμως και περιορίστε τις επιθέσεις σας όταν πρόκειται για τα επίλεκτα σώματα του εχθρού. Μια τέτοια επίθεση μπορεί να έχει τα αντίθετα από τα αναμενόμενα αποτελέσματα, καθώς μπορεί να συσπειρώσει την εκλογική τους βάση και να καταλήξει σε μια μαζική και ολοκληρωτική επίθεση εναντίον σας για την οποία δε θα είστε κατάλληλα προετοιμασμένος.\nΟ Σουν Τσου είπε: Μην τσιμπάς τα δολώματα που σου ρίχνει ο εχθρός.\nΟ αντίπαλός σας είναι βέβαιο ότι θα προσπαθήσει και ο ίδιος να ελιχθεί, δοκιμάζοντάς σας με επικοινωνιακά τρικ. Θα δοκιμάσει να σας παρασύρει σε ένα σκηνικό που ο ίδιος περίτεχνα θα έχει στήσει ώστε να εκτεθείτε στο εκλογικό κοινό. Για το λόγο αυτό, προτού αντιδράσετε, εξετάστε με ιδιαίτερη προσοχή το εκάστοτε δόλωμα που μπορεί να είναι εκείνο που θα ευθύνεται για την απώλεια πολύτιμων ψηφοφόρων.\nΑναρτήθηκε από Think Politics στις 10:34 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΜέχρι σήμερα γνωρίζαμε τα κλασικά πολιτεύματα, που επικράτησαν επί αιώνες και κυριαρχούν στον κόσμο: δημοκρατία, δικτατορία, μοναρχία, συνηθισμένα πράγματα. Σήμερα, σε όλον τον κόσμο, και στην Ελλάδα, ένα νέο πολίτευμα φαίνεται να εμφανίζεται και να κυριαρχεί: η παρεοκρατία.\nΣτην παρεοκρατία κυρίαρχος δεν είναι ο δήμος, ούτε ο μονάρχης ή ο εκάστοτε δικτάτορας, αλλά η «παρέα». Δηλαδή, η παρεοκρατία είναι ένα πολίτευμα που αναγνωρίζει και αποδέχεται πλήρως την κυριαρχία μιας ομάδας φίλων, μιας «παρέας», στα υψηλά κλιμάκια της εξουσίας. Τα μέλη της παρέας μοιράζονται μεταξύ τους τις θέσεις εξουσίας και, όταν χρειάζεται να γίνει κάποια αλλαγή, αναδιανέμουν πάλι μεταξύ τους τους ρόλους. Έτσι υποτίθεται ότι εξασφαλίζεται η συνέχεια στην εξουσία, ενώ αυτό που τελικά επιτυγχάνεται είναι η συνέχεια στην αδιαφάνεια, αφού η παρέα δε μπορεί να διαρραγεί, οι φίλοι δε μπορούν να μαλώσουν για μερικά μικρά σκανδαλάκια.\nΗ παρέα είναι λοιπόν «μια ωραία ατμόσφαιρα». Μερικές φορές, ρίχνουν κάποια ψιχουλάκια εξουσίας και χρημάτων και σε άλλους φίλους, εκτός παρέας, έτσι, για να κινείται η οικονομία. Αλλά κατά βάση μαζί κυβερνούν, μαζί οργανώνουν τα πάντα, μαζί περνούν και τον ελεύθερο χρόνο τους, από δεξίωση σε γκαλά, από κότερο σε εξοχικό επιχειρηματία φίλου, από παρουσίαση βιβλίου φίλου σε έκθεση ζωγραφικής.\nΜόνο που, κάποια στιγμή, η «ωραία ατμόσφαιρα» μπορεί να χαλάσει… Κάποια στιγμή, κάτι μπορεί να στραβώσει στην πολιτεία όπου κυριαρχεί η παρεοκρατία με ησυχία, τάξη και ασφάλεια, κάποιο λάθος μπορεί να γίνει. Γιατί, βασική προϋπόθεση της επιτυχίας της παρεοκρατίας είναι η παντελής αδιαφορία των πολιτών για την πολιτική, για τους πολιτικούς, για τα κοινά. Οπότε, εάν, για οποιοδήποτε λόγο, για ένα ροζ σκάνδαλο επί παραδείγματι, το ενδιαφέρον των πολιτών ανακινηθεί, τότε αρχίζουν τα δύσκολα για την παρεοκρατία. Γιατί τότε αρχίζουν οι ερωτήσεις: Ποιοι είναι αυτοί οι απίθανοι τύποι που διαχειρίζονται τα λεφτά μας; Πώς γίνεται να έχουν τόσες εξουσίες χωρίς έλεγχο; Μήπως εκμεταλλεύονται τη θέση τους για να εξασφαλίσουν ίδια οφέλη;\nΜαζί με τις ερωτήσεις αρχίζουν και τα προβλήματα για την κυρίαρχη παρέα. Και το μεγάλη ερώτημα παραμένει: έχει διάρκεια αυτό το νέο πολίτευμα; Μπορεί να επικρατήσει παρά τις αντιδράσεις;\nΜένει να το δούμε. Αυτό που πρέπει να ξέρουμε όλοι μας είναι ότι εναλλακτικές υπάρχουν. Υπάρχει το αντίθετο της παρεοκρατίας, που είναι η αξιοκρατία. Χαρακτηριστικό της οποίας είναι ότι στις θέσεις εξουσίας και γύρω από αυτές βρίσκονται άνθρωποι που έχουν τα προσόντα, τις ικανότητες για να βρίσκονται εκεί. Και είναι στο χέρι των πολιτών να παλέψουν για να επικρατήσει αυτή η αρχή της αξιοκρατίας. Είναι στο χέρι των πολιτών να απομονωθούν όσοι δεν πρέπει να βρίσκονται ψηλά. Είναι στο χέρι των πολιτών να μη μας έρχεται στο νου τόσο συχνά το παλιό τραγούδι του Γιώργου Κινούση «τα φιλαράκια τα καλά»…\nΑναρτήθηκε από Think Politics στις 9:57 π.μ. Δεν υπάρχουν σχόλια: Σύνδεσμοι σε αυτήν την ανάρτηση\n- Θανάσης Νάκος, Υφυπουργός Εσωτερικών: Το "στοίχημα" της κοινωνικής ένταξης των μεταναστών\n- Ο Σουν Τζου και πώς να εκτιμήσετε την κατάσταση για να κερδίσετε τον πόλεμο\n- John Shosky: Τεχνικές για μια επιτυχημένη εκλογική στρατηγική\n- 15 Δεξιότητες... που χρειάζονται για να κερδίσετε σε μια "κούρσα" διαδοχής\nΑναρτήθηκε από Think Politics στις 10:00 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΗ ειδησεογραφία των τελευταίων ημερών φέρνει στην επιφάνεια μια αλήθεια που όλοι ξέρουμε αλλά συχνά την ξεχνάμε: η εξουσία είναι αφροδισιακή. Όσοι τη γευτούνε, σύντομα παρατηρούν ότι αλλάζει η συμπεριφορά των γυναικών απέναντί τους, ότι έχουν πολλές και καλές ευκαιρίες για ερωτικές σχέσεις, ότι, εν πολλοίς, οι πειρασμοί είναι πολλοί. Εάν, λοιπόν, ενδώσετε σε αυτούς και σας πιάσουν, τότε θα ανήκετε και εσείς στη χρυσή λίστα των πολιτικών που αντιμετώπισαν ροζ σκάνδαλο.\nΚαι λέμε χρυσή γιατί μερικά από τα πιο λαμπρά ονόματα της διεθνούς πολιτικής σκηνής βρέθηκαν σε αυτή τη θέση. Από αυτούς αλλά και από πολλούς άλλους, αντλούμε την εμπειρία για να καταλήξουμε σε μερικές βασικές αρχές που καλό είναι να έχετε υπόψη σας για την περίπτωση που βρεθείτε κι εσείς σε αυτή τη δύσκολη θέση.\n1. Παραδεχτείτε την αλήθεια. Η πρώτη βασική αρχή για την αντιμετώπιση του ροζ σκανδάλου είναι: παραδεχτείτε την αλήθεια όσο το δυνατόν πιο γρήγορα, εφόσον βλέπετε ότι πλέον το πράγμα έχει ξεφύγει από τον έλεγχό σας και είναι ζήτημα χρόνου η δημοσιοποίησή του. Εάν βγείτε εσείς πρώτος και μιλήσετε ανοιχτά και ειλικρινά, τότε έχετε πολλές πιθανότητες να ελαχιστοποιήσετε το κόστος. Βέβαια, την «ομολογία» θα πρέπει να την κάνετε με κάποιες προϋποθέσεις. Για παράδειγμα, δεν πρέπει να λειτουργήσετε εν βρασμώ ψυχής, γιατί μπορεί να κάνετε άσκοπες ενέργειες. Καλύτερα σιγουρευτείτε για την κατάσταση που έχετε να αντιμετωπίσετε και μετά μπορείτε να αναλάβετε δράση. Επίσης, καλύτερα να αποφύγετε να εκτεθείτε προσωπικά, δηλαδή να βγείτε στην τηλεόραση, στο ραδιόφωνο ή σε συνέντευξη Tύπου, γιατί σε αυτή την περίπτωση θα έχετε να αντιμετωπίσετε τους δημοσιογράφους, ενώ υπάρχει πάντα και η πιθανότητα να κάνετε φραστικά λάθη, να χάσετε την ψυχραιμία σας, να φανείτε αδύναμος κλπ. Είναι προτιμότερο να βγάλετε μια γραπτή δήλωση, που θα έχετε το χρόνο να τη μελετήσετε και να αποφύγετε τις παγίδες.\n2. Καλύτερη η σιωπή από το ψέμα. Εάν, για οποιοδήποτε λόγο, δε θεωρείτε συνετό να αποκαλύψετε την αλήθεια, τότε, σε καμία περίπτωση, δε θα πρέπει να πείτε ψέματα. Είναι προτιμότερο να κρατήσετε το στόμα σας κλειστό, παρά να διακινδυνέψετε να εκτεθείτε περισσότερο στο μέλλον. Εξάλλου, εφόσον πρόκειται απλώς για μια «ροζ» ιστορία, χωρίς πολιτικές προεκτάσεις, πρέπει να τονιστεί ότι καλύπτεστε από το απόρρητο των προσωπικών δεδομένων σας, όπως κάθε πολίτης.\n3. Αλλάξτε την ατζέντα. Όσο το δυνατόν συντομότερα, λίγο αφότου «σκάσει» η ιστορία, θα πρέπει να προσπαθήσετε να αλλάξετε την ατζέντα της επικαιρότητας. Δηλαδή, να στρέψετε το ενδιαφέρον του Τύπου και των πολιτών σε άλλες ειδήσεις. Εάν δεν υπάρχουν άλλες ειδήσεις, προσπαθήστε να δημιουργήσετε εσείς. Προτιμότερο θα ήταν να είναι ειδήσεις που αποδεικνύουν την ευαισθησία σας, που σχετίζονται με την οικογένεια κλπ.\n4. Η οικογένεια, σανίδα σωτηρίας. Πρέπει, οπωσδήποτε, να δείξετε ότι έχετε στο πλευρό σας τους δικούς σας ανθρώπους, τη γυναίκα σας, τα παιδιά σας. Βγείτε με την οικογένειά σας από το σπίτι και φροντίστε να σας δουν όσο το δυνατόν περισσότεροι. Πηγαίνετε μαζί στην εκκλησία, σε μια ταβέρνα, σε μια εκδήλωση. Δείχνετε ότι είστε άνθρωπος της οικογένειας που, μπορεί να παραστράτησε, όμως τον συγχώρησαν οι δικοί του άνθρωποι, πράγμα που σημαίνει ότι πρέπει να τον συγχωρήσουν και οι υπόλοιποι. Άλλωστε, ο αναμάρτητος πρώτος τον λίθο βαλλέτω…\n5. Μη γίνετε ρίψασπις. Όταν βγει στη φόρα το σκάνδαλο, καλό είναι να μείνετε στον τόπο σας, να παλέψετε, να μη δείξετε ότι δειλιάσατε και αποσυρθήκατε. Επίσης, πρέπει να είστε εκεί για να έχετε έλεγχο της κατάστασης, για να ενημερώνεστε συνεχώς και να είστε έτοιμος να αντιδράσετε αν προκύψει και άλλη εμπλοκή. Όμως, όταν θα έχει περάσει η πρώτη μπόρα, όταν θα δείτε ότι το πράγμα έχει αρχίσει να ξεφουσκώνει, τότε βρείτε μια ευκαιρία να φύγετε από την πόλη σας, να πάτε ένα ταξίδι, κατά προτίμηση στο εξωτερικό με τη γυναίκα σας. Δείχνετε έτσι ότι πλέον το θέμα θεωρείται λήξαν. Είπατε όσα είχατε να πείτε, κάνατε ό,τι έπρεπε, δε μπορείτε πια να ασχολείστε συνέχεια με τα ίδια πράγματα. Έτσι, υποβαθμίζεται σταδιακά το ζήτημα και αυξάνεται ο ρυθμός της απομάκρυνσης του ενδιαφέροντος των πολιτών από αυτό.\nΣε κάθε περίπτωση, πρέπει να έχετε στο νου σας ότι και άλλοι, πριν από εσάς, αντιμετώπισαν το ίδιο πρόβλημα και το ξεπέρασαν με μεγαλύτερη ή μικρότερη επιτυχία. Και πάντα να έχετε στο νου σας την περίπτωση του Φρανσουά Μιτεράν που, όταν τον ρώτησαν για την εκτός γάμου κόρη του, απάντησε: «Ε, και λοιπόν;»\nΑναρτήθηκε από Think Politics στις 10:55 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΠώς να απαλλαγείτε από τις άχρηστες και φθαρμένες λέξεις στην επικοινωνία σας\nΠολλοί πολιτικοί πιστεύουν ότι οι άγνωστες, οι ηχηρές, οι πομπώδεις, οι μοντέρνες λέξεις προσδίδουν μεγαλύτερη σπουδαιότητα στους ίδιους και στην ομιλία τους. Πολλοί πολιτικοί τις χρησιμοποιούν για να εντυπωσιάσουν άλλοι γιατί έχουν γίνει ένα με την πολιτική ορολογία που ακούγεται στους χώρους όπου συχνάζουν οι ίδιοι. Οι σωστές λέξεις, οι λέξεις άμεσης επικοινωνίας, οι κατανοητές λέξεις από τους πολιτικούς σπανίζουν. Πολλοί πολιτικοί αναζητούν νέες λέξεις του συρμού και της μόδας. Λέξεις και φράσεις που είναι δημιούργημα γεγονότων και από προσωπικότητες. Λέξεις που αναπαράγονται από τα ΜΜΕ και γίνονται κλισέ.\nΈτσι, οι ομιλίες πολλών πολιτικών μοιάζουν αποστεωμένες από πρωτοτυπία και σφραγίδα προσωπικής έκφρασης. Μια προσεκτική παρατήρηση στα δελτία ειδήσεων των τηλεοράσεων θα επιβεβαιώσει πολλά από τα προηγούμενα. Παρουσιαστές αλλά και προσκεκλημένοι συναγωνίζονται σε φράσεις κλισέ όπως μαζικό, νεοελιστικό κίνημα, μοδάτες ατάκες όπως, έχει θέμα αυτή η υπόθεση ή ακόμη παγιδευμένοι στο παιχνίδι της ρητορικής με μακρόσυρτες ακαταλαβίστικες εκφράσεις. Αποτέλεσμα, το επικοινωνιακό μήνυμα, η ομιλία να μην «πιάνει» να μην «ακουμπά» τον πολίτη που παρακολουθεί.\nΓια να αποφύγετε λοιπόν τις «άχρηστες» λέξεις σε μια επικοινωνία, σε μια ομιλία ακολουθείστε τις παρακάτω οδηγίες:\n• Μην χρησιμοποιείτε λέξεις- δεκανίκια πολλές φορές στο λόγο σας. Οι λέξεις όπως, ξέρετε, ακούστε να σας πω, βασικά, θα πρέπει να χρησιμοποιούνται με φειδώ από μια μέχρι καμία φορά στον λόγο σας! Βρείτε άλλες λέξεις, φράσεις να συνδέσετε το λόγο σας και να ξεκινήσετε την απάντηση σας. Στους νέους η λέξη βασικά, αναφέρεται τουλάχιστον δύο φορές σε κάθε καθημερινή πρόταση τους. Ένδεια λέξεων λένε οι ειδικοί.\n• Γράψτε σε ένα μαγνητόφωνο τον εαυτό σας. Μαγνητοφωνείστε μια «απέξω» ομιλία σας ή χαιρετισμό που έχετε κάνει. Ακούστε μετά την κασέτα και βελτιώστε την ομιλία σας λεκτικά και εκφραστικά. Δείτε πόσο κομπιάζετε, πόσα μακρόσυρτα εεε βγάζετε, ποιες λέξεις χρησιμοποιείτε πολλές φορές.\n• Δουλέψτε με υποθετικά σενάρια ομιλίας μπροστά στον καθρέφτη σας. Δείτε και ακούστε τον εαυτό σας και σημειώστε τα λάθη σας.\n• Ομιλείτε μπροστά σε έναν δικό σας άνθρωπο, και δώστε του την ευκαιρία να σημειώσει πιθανά λάθη σας και στην ομιλία και στον τρόπο στησίματος σας. Η πρόβα μπροστά σε έναν δικό σας άνθρωπο θα σας βοηθήσει σε μια πιο ανθρώπινη επικοινωνία με το κοινό σας.\n• Κάντε την ομιλία σας ασφαλή. Η ακριβολογία των λέξεων θα σας βοηθήσει και θα κάνει την ομιλία σας πιο αποτελεσματική. Αποφύγετε λέξεις ή φράσεις που μπορεί να παρεξηγηθούν από μέρος του κοινού που σας ακούει. Προσέξτε τις ιστορικές αναδρομές και παραδείγματα με ρατσιστικά ή σεξιστικά χαρακτηριστικά. Να είστε προσεκτικοί ακόμη και στις φιλοφρονήσεις.\nΥιοθετήστε τις ανωτέρω συμβουλές και στις καθημερινές συζητήσεις σας. Γίνετε πρώτα καλοί συζητητές και μετά άριστοι ομιλητές.\nΑναρτήθηκε από Think Politics στις 9:52 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από Think Politics στις 3:38 μ.μ. Δεν υπάρχουν σχόλια: Σύνδεσμοι σε αυτήν την ανάρτηση


H Toyota κατέβαλε το πρόστιμο των 16 εκατ. Δολαρίων\nΟΥΑΣΙΓΚΤΟΝ («Ασοσιέιτεντ Πρες»). Το αμερικανικό υπουργείο Μεταφορών ανακοίνωσε ότι έχει λάβει 16,375 εκατομμύρια δολάρια από την Toyota ως αποζημίωση την οποία η εταιρεία είχε συμφωνήσει να καταβάλει τον προηγούμενο μήνα. Ενας εκπρόσωπος ανέφερε ακόμη ότι τα χρήματα αυτά προορίζονται για το «ταμείο» του υπουργείου Οικονομικών των ΗΠΑ. Η Toyota εί\nΟΥΑΣΙΓΚΤΟΝ («Ασοσιέιτεντ Πρες»). Το αμερικανικό υπουργείο Μεταφορών ανακοίνωσε ότι έχει λάβει 16,375 εκατομμύρια δολάρια από την Toyota ως αποζημίωση την οποία η εταιρεία είχε συμφωνήσει να καταβάλει τον προηγούμενο μήνα.\nΕνας εκπρόσωπος ανέφερε ακόμη ότι τα χρήματα αυτά προορίζονται για το «ταμείο» του υπουργείου Οικονομικών των ΗΠΑ.\nΗ Toyota είχε ανακοινώσει τον Απρίλιο ότι θα καταβάλει πρόστιμο-ρεκόρ το οποίο ζητήθηκε από τις αμερικανικές αρχές επειδή η ιαπωνική αυτοκινητοβιομηχανία άργησε να αποκαλύψει τα προβλήματα στο πεντάλ του γκαζιού.\nΤο πρόστιμο δεν σχετίζεται με την κατηγορία ότι η Toyota θα έβγαζε στην κυκλοφορία επικίνδυνα αυτοκίνητα αλλά με το ότι δεν ενημέρωσε για την κατάσταση όπως θα έπρεπε, κρύβοντας τα προβλήματα για το πεντάλ του γκαζιού για «τουλάχιστον τέσσερις μήνες, ενώ οι κατασκευαστές έχουν τη νομική υποχρέωση να κοινοποιήσουν κάτι τέτοιο εντός πέντε ημερών σε τέτοιου είδους καταστάσεις».\nΟ Αμερικανός υπουργός Μεταφορών, Ρέι Λα Χουντ υπογράμμισε ακόμη ότι «με το να μην αποκαλύπτει τα προβλήματα ασφαλείας που γνώριζε, όπως απαιτείται από το νόμο, η Toyota έβαλε σε κίνδυνο τους καταναλωτές».\n224 queries in 0.206 seconds.


Τριήμερη εκπαιδευτική εκδρομή της Α΄ Λυκείου στη Μαγνησία – 2ο Πρότυπο Γενικό Λύκειο Αθηνών\nΤριήμερης Εκπαιδευτικής Επίσκεψης της Α΄ Λυκείου στη Μαγνησία\nαπό το Σάββατο 13 έως τη Δευτέρα 15 Απριλίου 2013\nΤο πρόγραμμα της τριήμερης εκπαιδευτικής επίσκεψης της Α΄ Λυκείου στη Μαγνησία (Βόλος και γύρω περιοχή, Πήλιο), όπως ορίστηκε με την Πράξη του Συλλόγου Διδασκόντων υπ? αρ. 39/11-3-2013, έχει ως εξής:\n1η μέρα (Σάββατο 13 Απριλίου): Συγκέντρωση έξω από το Γήπεδο του Παναθηναϊκού (πλευρά της Λεωφόρου Αλεξάνδρας) ως τις 7.30 π.μ. Επιβίβαση στα πούλμαν και αναχώρηση για τον Βόλο. Στη διαδρομή, στάσεις για ξεκούραση και σε αξιοθέατα, όπως ο χώρος των Θερμοπυλών και το Διμήνι. Άφιξη στο ξενοδοχείο και τακτοποίηση στα δωμάτια. Το απόγευμα ελεύθερο στην πόλη του Βόλου. Το βράδι, προαιρετική διασκέδαση. Διανυκτέρευση στο ξενοδοχείο.\n2η μέρα (Κυριακή 14 Απριλίου): Πρόγευμα και αναχώρηση για περιήγηση στο Πήλιο: Μακρινίτσα (για καφέ και τοπικές λιχουδιές) και Χάνια (γεύμα). Επιστροφή το απομεσήμερο στα ξενοδοχεία. Το απόγευμα ελεύθερο στην πόλη του\nΒόλου. Το βράδι, προαιρετική διασκέδαση. Διανυκτέρευση στο ξενοδοχείο.\n3η μέρα (Δευτέρα 15 Απριλίου): Πρόγευμα και αναχώρηση. Επιστροφή στην Αθήνα με ενδιάμεσους σταθμούς στη Βυζίτσα, τις Μηλιές (γεύμα) και σημεία ξεκούρασης. Αργά το απόγευμα, άφιξη στο συμφωνημένο σημείο (Γήπεδο του Παναθηναϊκού).\nΤο ταξιδιωτικό γραφείο που κρίθηκε ότι καλύπτει αρτιότερα και οικονομικότερα την εκδρομή είναι το Happy Days (τηλ. 210-7621330· e-mail: info@happydays-travel.gr ), με δικό του συνοδό-αρχηγό και ασφάλεια Allianz.\nΞενοδοχείο κατάλυσης, σε δίκλινα και τρίκλινα δωμάτια, είναι το Xenia Volou (5*), με πρόγευμα και δείπνο (τηλ. 24210-92700· e-mail: resaxenia@domotel.gr ).\nΈξοδα μαθητών για εισιτήρια και ελαφρά γεύματα: περίπου 50 ευρώ.\nΣυνοδός-αρχηγός εκμέρους του ταξιδιωτικού γραφείου: Ηλίας Ντούνης.\nΑρχηγός της εκδρομής εκμέρους του σχολείου: Φραντσέσκα Τσορτέκη.\nΣυνοδοί καθηγητές: Κυριάκος Καμπούκος, Νίκος Κοκκινάκης, Αναστασία Μυλωνά, Ευστράτιος Μουλουδάκης, Δημήτρης Αρμάος.\n? Είναι υποχρεωτική η ενημέρωση των συνοδών καθηγητών από τους γονείς για τυχόν σοβαρά προβλήματα υγείας των τέκνων τους (φαρμακευτική αγωγή κλπ.).\n? Πρέπει να τηρούνται οι συμφωνίες με την αρχηγό και τους συνοδούς καθηγητές για τους χρόνους και τα σημεία συνάθροισης, καθώς και για όλες τις άλλες δεσμεύσεις.\n? Δεν επιτρέπεται η απομάκρυνση από τους χώρους συγκέντρωσης του σχολείου (της τάξης) χωρίς άδεια του υπευθύνου συνοδού.\n? Σε περίπτωση μη τήρησης των παραπάνω όρων, οι μαθητές θα επιστρέφουν στην Αθήνα, αφού ενημερωθούν οι κηδεμόνες τους.\nΚΑΝΟΝΙΣΜΟΣ Οι βιβλιοφάγοι δίνουν ραντεβού στα… κλαμπ. Εκατοντάδες λέσχες για αναγνώστες με μεράκι το βιβλίο σε όλη την Ελλάδα ΦEΣTIBAΛ MAΘHTIKΩN TAINIΩN «ΠAME ΣINEMA;». Πεντάλεπτες «αλήθειες», με κάμερα στο χέρι «Διαλέξαμε δουλειά πριν το απολυτήριο». Πρωτότυπες μέθοδοι επαγγελματικού προσανατολισμού προετοιμάζουν τους μαθητές για να επιλέξουν καριέρα Τετραήμερη εκπαιδευτική εκδρομή της Β΄ Λυκείου στα Ιωάννινα\nΕορτασμός της 8ης Πανελλήνιας Ημέρας Σχολικού Αθλητισμού 36 views


Τηλεφωνική επικοινωνία Αν. Υπουργού Μετανάστευσης και Ασύλου με τον Υπουργό Εσωτερικών της Βουλγαρίας - Γιώργος Σ. Κουμουτσάκος\nΤηλεφωνική επικοινωνία Αν. Υπουργού Μετανάστευσης και Ασύλου με τον Υπουργό Εσωτερικών της Βουλγαρίας\nΤηλεφωνική επικοινωνία Αν. Υπουργού Μετανάστευσης…\nΚατηγορία: ΓΡΑΦΕΙΟ ΤΥΠΟΥ, ΜΕΤΑΝΑΣΤΕΥΤΙΚΗ ΠΟΛΙΤΙΚΗ 14/09/2020\nΠροηγούμενοPrevious post:Στο Θέμα 104.6 fm και τον Γ.ΠρετεντέρηΕπόμενοNext post:Πρόγραμμα συναντήσεων Αν. Υπουργού Μετανάστευσης και Ασύλου στις Βρυξέλλες


MYSIMBA - ένα φάρμακο για ΑΔΥΝΑΤΙΣΜΑ / ΠΑΧΥΣΑΡΚΙΑ - Therapia\nMYSIMBA – ένα φάρμακο για ΑΔΥΝΑΤΙΣΜΑ / ΠΑΧΥΣΑΡΚΙΑ\nΤο MYSIMBA χρησιμοποιείται σε παχύσαρκους και υπέρβαρους ενήλικες για τη διαχείριση του βάρους μαζί με μια δίαιτα μειωμένων θερμίδων και φυσική άσκηση. Πιο συγκεκριμένα, το φάρμακο ασκεί τη δράση του για απώλεια βάρους μέσω μείωσης της πείνας και βελτίωσης του ελέγχου επιθυμίας για λιχουδιές.\nΤο Mysimba είναι ένας συνδυασμός δύο ουσιών, συγκεκριμένα νατρεξόνης (ανταγωνιστής οπιοειδών) και βουπροπιόνης (αντικαταθλιπτικό). Κάθε δισκίο περιέχει 8mg νατρεξόνης και 90mg βουπροπιόνης.\nΗ τιμή του Mysimba είναι 125,17 €.\nΠοιες είναι οι θεραπευτικές ενδείξεις του MYSIMBA;\nΤο MYSIMBA ενδείκνυται ως συμπλήρωμα σε υποθερμιδική δίαιτα και αυξημένη φυσική δραστηριότητα σε χρόνια διαχείρηση βάρους σε ενηλίκους με:\nBMI (Body Mass Index – δείκτης μάζας σώματος) μεγαλύτερο ή ίσο του 30 kg/m2.\nBMI μεγαλύτερο ή ίσο του 27kg/m2, με παρουσία τουλάχιστον ενός συνοδού παράγοντα κινδύνου όπως ελεγχόμενη υπέρταση, διαβήτης ή υψηλή χοληστερόλη.\nΟ γιατρός σας ενδέχεται να διακόψει το MYSIMBA 16 εβδομάδες από την έναρξη της αγωγής, εάν δεν έχετε χάσει τουλάχιστον 5 % του αρχικού σας σωματικού βάρους. Άλλωστε έχει δειχθεί ότι απώλεια 5 % του σωματικού βάρους συνδέεται με βελτίωση των συνοδών συννοσηροτήτων του εκάστοτε ασθενούς.\nΠοιος είναι ο μηχανισμός δράσης του MYSIMBA;\nΤα συστατικά του MYSIMBA έχουν δράση σε 2 ξεχωριστές περιοχές του εγκεφάλου, στο υποθαλαμικό σύστημα πείνας και στο μεταιχμιακό σύστημα ανταμοιβής. Το υποθαλαμικό σύστημα πείνας είναι υπεύθυνο για τη λήψη τροφής για ικανοποίηση της πείνας, ενώ το μεταιχμιακό σύστημα ανταμοιβής σχετίζεται με τη λαχτάρα όταν ο εγκέφαλος θέλει συγκεκριμένες τροφές, ακόμη και όταν μπορεί να μην πεινάμε. Με τη λήψη του MYSIMBA επιτυγχάνεται λοιπόν αντίστοιχα μείωση της πείνας και έλεγχος της επιθυμίας για λιχουδιές. Σημειώνεται ότι το MYSIMBA είναι το μόνο φάρμακο για απώλεια βάρους που μειώνει την επιθυμία για λιχουδιές, γεγονός που αποτελεί κεντρικό πρόβλημα στην παχυσαρκία.\nΠώς πρέπει να λαμβάνω το MYSIMBA;\nΤο MYSIMBA κυκλοφορεί σε δισκία των MYSIMBA 8 mg υδροχλωρικής ναλτρεξόνης / 90 mg υδροχλωρικής βουπροπιόνης. Η αρχική δόση είναι συνήθως 1 δισκίο 1 φορά την ημέρα, το πρωί. Η δόση θα προσαρμοστεί βαθμιαία ως εξής:\nΕβδομάδα 1: 1 δισκίο 1 φορά την ημέρα το πρωί.\nΕβδομάδα 2: 1 δισκίο 2 φορές την ημέρα, 1 το πρωί και 1 το βράδυ.\nΕβδομάδα 3: 3 δισκία την ημέρα, 2 το πρωί και 1 το βράδυ.\nΕβδομάδα 4 και στη συνέχεια: 2 δισκία 2 φορές την ημέρα, 2 το πρωί και 2 το βράδυ.\nΗ μέγιστη συνιστώμενη ημερήσια δόση MYSIMBA είναι 2 δισκία λαμβανόμενα 2 φορές την ημέρα. Συνιστάται να αποφεύγεται η συγχορήγηση του MYSIMBA με γεύματα πλούσια σε λιπαρά. Μετά από 16 εβδομάδες και κάθε χρόνο μετά την έναρξη της θεραπείας σας, ο γιατρός σας θα επαναξιολογεί το εάν θα πρέπει να συνεχίσετε να παίρνετε το MYSIMBA.\nΠοια είναι η αποτελεσματικότητά του MYSIMBA;\nΣε ό,τι αφορά την αποτελεσματικότητα της μακροχρόνιας λήψης MYSIMBA σημειώνεται ότι βοηθάει την πλειοψηφία των ασθενών να χάσουν βάρος και να διατηρήσουν την απώλεια βάρους. Η απώλεια βάρους έχει ως αποτέλεσμα τη βελτίωση του γλυκαιμικού ελέγχου, τη βελτίωση των παραγόντων του καρδιομεταβολικού κινδύνου (τριγλυκερίδια, χοληστερόλη) καθώς και τη σημαντική μείωση τόσο του μέσου συνολικού σωματικού λίπους όσο και του σπλαχνικού λίπους.\nΠληροφορίες συνοπτικά: Mysimba\nΔραστική ουσία: Ναλτρεξόνη και Βουπροπιόνη\nΣυνήθης δόση: 2 δισκία λαμβανόμενα 2 φορές ημερησίως\nΜέγιστη δόση: 300 mg/ημέρα\nΚατηγορία: Κεντρικώς δρώντα προϊόντα κατά της παχυσαρκίας\nΧρήση σε: Σε παχύσαρκους και υπέρβαρους ενήλικες με δείκτη μάζας σώματος BMI ≥ 30 kg/m2\nBMI ≥ 27kg/m2, με συνοδούς παράγοντες κινδύνου, όπως υπέρταση, διαβήτης ή υψηλή χοληστερόλη\nΤι πρέπει να αναφέρω στο γιατρό μου πριν ξεκινήσω να λαμβάνω MYSIMBA;\nΠροβλήματα ψυχικής υγείας. Εάν αισθάνεστε κατάθλιψη, σκέφτεστε την αυτοκτονία ή έχετε ιστορικό απόπειρας αυτοκτονίας ή οποιαδήποτε άλλα προβλήματα ψυχικής υγείας, θα πρέπει να ενημερώσετε τον γιατρό σας προτού πάρετε αυτό το φάρμακο.\nΕπιληπτικές κρίσεις. Ο κίνδυνος για εμφάνιση κρίσης είναι δοσοεξαρτώμενος. Η κλινική εμπειρία υποδηλώνει ότι ο κίνδυνος μπορεί να ελαχιστοποιηθεί με τήρηση των συστάσεων για το πώς πρέπει να λαμβάνεται το φάρμακο.\nΜη ελεγχόμενη αρτηριακή πίεση. Η πίεσή σας και η καρδιακή σας συχνότητα θα μετρηθούν πριν αρχίσετε να παίρνετε το MYSIMBA και κατά το διάστημα που θα το παίρνετε. Εάν η αρτηριακή σας πίεση ή η καρδιακή σας συχνότητα αυξηθούν σημαντικά, ενδέχεται να χρειαστεί να σταματήσετε να παίρνετε το MYSIMBA.\nΚαρδιαγγειακή νόσος. Εάν έχετε μη ελεγχόμενη στεφανιαία νόσο (μια καρδιακή νόσο που προκαλείται από κακή ροή του αίματος στα αιμοφόρα αγγεία της καρδιάς) με συμπτώματα όπως στηθάγχη (χαρακτηρίζεται από πόνο στο στήθος) ή πρόσφατη καρδιακή προσβολή ή εάν έχετε ήδη ή είχατε στο παρελθόν μια πάθηση που επηρεάζει την κυκλοφορία του αίματος στον εγκέφαλο (εγκεφαλική αγγειακή νόσος) θα πρέπει να ενημερώσετε τον γιατρό σας.\nΗπατικά ή νεφρικά προβλήματα. Πριν αρχίσετε την αγωγή με το MYSIMBA θα πρέπει να ενημερώσετε τον γιατρό σας σχετικά με οποιαδήποτε ηπατικά ή νεφρικά προβλήματα που μπορεί να έχετε, ώστε να ρυθμιστεί κατάλληλα η χορηγούμενη δόση.\nΕάν είστε 65 ετών και άνω. Επειδή οι ηλικιωμένοι ασθενείς είναι πιο πιθανό να έχουν μειωμένη νεφρική λειτουργία, ο γιατρός σας θα πρέπει να δίνει προσοχή στη ρύθμιση της χορηγούμενης δόσης και παράλληλα είναι ωφέλιμο να παρακολουθείται η νεφρική λειτουργία των ασθενών αυτών. Το MYSIMBA πρέπει να χρησιμοποιείται με προσοχή σε ασθενείς άνω των 65 ετών.\nΕάν είστε έγκυος ή σχεδιάζετε να μείνετε έγκυος. Το MYSIMBA αντενδείκνυται κατά τη διάρκεια της εγκυμοσύνης, επειδή η απώλεια βάρους δεν οφελεί την έγκυο και μπορεί να προκαλέσει βλάβη στο έμβρυο.\nΕάν θηλάζετε ή σχεδιάζετε να θηλάσετε. Το MYSIMBA δεν συνίσταται για θηλάζουσες μητέρες.\nΑλληλεπιδράσεις του MYSIMBA με άλλα φάρμακα;\nΑναφέρετε στο γιατρό σας όλα τα άλλα φάρμακα που λαμβάνετε, συμπεριλαμβανομένων συνταγογραφούμενων και μη φαρμάκων, βιταμινών και φυτικών συμπληρωμάτων.\nΕιδικότερα ενημερώστε το γιατρό σας εάν λαμβάνετε αναστολείς της MAO, δηλαδή αντιπαρκινσονικά φάρμακα όπως τα procythol, αzilect ή φάρμακα που περιέχουν οπιοειδή, όπως αντιβηχικά και αναλγητικά φάρμακα που περιέχουν κωδεϊνη. Οι παραπάνω κατηγορίες φαρμάκων αντενδείκνυνται για συγχορήγηση με το MYSIMBA.\nΕπιπλέον, ενημερώστε τον γιατρό σας αν λαμβάνετε κατασταλτικά ή φάρμακα για τη θεραπεία του άγχους (ειδικά βενζοδιαζεπίνες, πχ Xanax), αντικαταθλιπτικά φάρμακα (Zoloft κτλ.) ή άλλων ψυχικών προβλημάτων (Aloperidin κτλ.), μετοπρολόλη (Lopresor), κλοπιδογρέλη (Plavix), αντιπαρκινσονικά φάρμακα όπως λεβοντόπα, αμανταδίνη (Symmetrel) ή αντιρετροϊκά φάρμακα για τη θεραπεία του HIV.\nΠιθανές παρενέργειες του MYSIMBA\nΟι πιο συχνές ανεπιθύμητες ενέργειες του MYSIMBA περιλαμβάνουν αίσθηση αδιαθεσίας (ναυτία), αδιαθεσία (έμετος), πόνος στην κοιλιά, δυσκοιλιότητα, κεφαλαλγία, δυσκολία στον ύπνο (μην παίρνετε το Mysimba όταν πλησιάζει η ώρα που πάτε για ύπνο), ζάλη, ξηροστομία, διάρροια κτλ. Εάν τα συμπτώματα δεν βελτιωθούν, συμβουλευτείτε το γιατρό σας.\nΤο MYSIMBA επίσης μπορεί πολύ σπάνια να προκαλέσει πιο σοβαρές ανεπιθύμητες ενέργειες. Αυτές περιλαμβάνουν:\nΑυτοκτονικός ιδεασμός ή απόπειρες. Κατά τη λήψη του MYSIMBA εσείς και τα μέλη της οικογένειάς σας θα πρέπει να δώσετε ιδιαίτερη προσοχή σε οποιεσδήποτε αλλαγές (ειδικά απότομες αλλαγές) στη διάθεση, στις συμπεριφορές, στις σκέψεις ή στα συναισθήματα σας. Εάν παρατηρήσετε αυτοκτονικές σκέψεις, ευερεθιστότητα, επιθετικότητα, επικίνδυνη παρορμητικότητα, νέα ή επιδεινούμενη κατάθλιψη, νέο ή επιδεινούμενο άγχος, αίσθημα ενθουσιασμού ή υπερδιέγερσης που προκαλεί ασυνήθιστη συμπεριφορά (μανία), κρίσεις πανικού ή δυσκολία στον ύπνο (αϋπνία) επικοινωνήστε άμεσα με τον γιατρό σας.\nΕπιληπτικές κρίσεις. Εάν πάθετε κρίση κατά τη λήψη του MYSIMBA ενημερώστε το γιατρό σας. Δεν πρέπει να ξαναπάρετε το MYSIMBA εάν έχετε επιληπτική κρίση.\nΑύξηση της αρτηριακής πίεσης και του καρδιακού ρυθμού. Μπορεί να παρατηρηθεί κατά τη λήψη του φαρμάκου. Ενημερώστε το γιατρό σας.\nΣοβαρή ηπατική βλάβη. Εάν παρατηρήσετε συμπτώματα όπως κόπωση και απώλεια όρεξης, κιτρίνισμα του δέρματός ή του λευκού τμήματος των ματιών, σκουρόχρωα ούρα, κοιλιακός πόνος που διαρκεί μέρες ενημερώστε αμέσως τον γιατρό σας.\nΠρόβλημα με την όραση (γλαύκωμα κλειστής γωνίας). Εάν παρατηρήσετε συμπτώματα όπως πόνο στο μάτι, αλλαγές στην όραση, πρήξιμο ή ερυθρότητα μέσα ή γύρω από το μάτι, ενημερώστε το γιατρό σας για να σας κατατοπίσει εάν βρίσκεστε σε κίνδυνο και χρειάζεστε θεραπεία.\nΆλλη ανεπιθύμητη ενέργεια περιλαμβάνει σοβαρή αλλεργική αντίδραση. Ενημερώστε το γιατρό σας εάν παρατηρήσετε συμπτώματα όπως εξάνθημα, οίδημα προσώπου ή δυσκολία στην αναπνοή.\nΜπορώ να χρησιμοποιήσω το MYSIMBA;\nΤο MYSIMBA πρέπει να λαμβάνεται αποκλειστικά και μόνο σύμφωνα με τις οδηγίες του γιατρού σας. Οι πληροφορίες στο www.therapia.gr είναι για ενημερωτικούς σκοπούς.\nΟ ΒΕΛΟΝΙΣΜΟΣ είναι ιδιαίτερα αποτελεσματικός στο να βοηθήσει ανθρώπους να αδυνατίσουν. Με τη βοήθεια του βελονισμού μπορούν να αυξήσουν το μεταβολισμό, να μειώσουν την όρεξη για φαγητό/γλυκά, και να μειώσουν το στρες λόγω του οποίου οι άνθρωποι ξεσπάνε συναισθηματικά στο φαγητό.


Ανακοίνωση από το Δ.Σ. του σωματείου των επιχειρηματιών της εστίασης, καφέ και μπαρ, «BARECA»\nΜε λύπη μας παρακολουθούμε οι ιδιοκτήτες καταστημάτων εστίασης - μέλη του σωματείου Bareca, τις δηλώσεις του - κατά τα άλλα εξαιρετικά συμπαθούς - επικεφαλής λοιμωξιολόγου, κ. Σωτήρη Τσιόδρα που εμμέσως πλην σαφώς στοχοποιεί τις επισκέψεις σε εστιατόρια, καφέ και μπαρ ως επικίνδυνες για τη μετάδοση του κορονοϊού, αναφέροντας δημόσια ότι «έχει να επισκεφθεί καφέ ή εστιατόριο από τον περασμένο Φεβρουάριο».\nΣε ανάλογο πνεύμα και η αναφορά του υφυπουργού Πολιτικής Προστασίας, κ. Νίκου Χαρδαλιά ο οποίος βάζει στο ίδιο «τσουβάλι» ευσυνείδητους και ασυνείδητους επαγγελματίες με τους τελευταίους να συνιστούν μια απειροελάχιστη μειοψηφία.\nΤο σωματείο ξεκίνησε από γνωστούς επιχειρηματίες του συγκεκριμένου χώρου της εστίασης με σκοπό να αποτελέσει τη «φωνή» του επιχειρηματία, να απαιτήσει δίκαιη αντιμετώπιση από το κράτος και τα όργανά του, να φέρει λύσεις και να διεκδικήσει βελτιώσεις ώστε να υπάρξει ανάπτυξη και ευημερία στο κλάδο. Το σωματείο αριθμεί 350 επιχειρήσεις που πραγματοποιούν ενδεικτικό ετήσιο τζίρο της τάξεως των 90 εκατ. ευρώ ενώ απασχολούν 10.000 εργαζομένους\nΝτροπή και ξεφτίλα για αυτήν τη δημοσιογραφία\nΟ Γιώργος Παπαχρήστος μπαίνει ασπίδα\nΜε 2,65 εκατομμύρια impressions το Twitter του e-tetRadio\nΗ Κεραμέως φέρεται αυταρχικά και στη Βουλή


Σπόρος Σέσκουλο πατζί Bio (ΒΙΟΚΗΠΟΣ) τιμή 2.50€ - Βιολογικά Προϊόντα - Σπόροι Λαχανικών\nΑρχική Σελίδα/ΚΗΠΟΣ/Σπόροι Λαχανικών/Σπόρος Σέσκουλο πατζί Bio (ΒΙΟΚΗΠΟΣ)\nΚΩΔΙΚΟΣ (SKU): BS06\nΣέσκουλο, Πατζί (Liscia verde da taglio) - Beta vulgaris var. flavescens L., Βιολογικός σπόρος\nΛείο με πράσινο φύλλο και πράσινο μίσχο. Φυτό με κάθετη συμπεριφορά των φύλλων. Φύλλο λείο, βραχύ, χρώματος πράσινου φωτεινού. Πρώιμο. Η συγκομιδή γίνεται περιοδικά και μπορούμε να κάνουμε αρκετά κοψίματα, γιατί το φυτό αναβλαστάνει γρήγορα.\nΕΠΟΧΗ ΣΠΟΡΑΣ: Άνοιξη, Καλοκαίρι, Φθινόπωρο\nΜΗΝΕΣ ΣΠΟΡΑΣ: Μάρτιος, Απρίλιος, Μάιος, Ιούνιος, Ιούλιος, Αύγουστος, Σεπτέμβριος, Οκτώβριος, Νοέμβριος\nΣπορά: Σπέρνεται κατευθείαν από τον Απρίλη και μετά ως το Φθινόπωρο. Αποστάσεις φύτευσης: 30 - 40 εκ. μεταξύ των σειρών. Δόσεις σπόρου: 2 κιλά /στρέμμα, 0,5 γρ./ μ2.\nΚαρπός: Τα σέσκουλα πατζί διαφέρουν στο βλαστό που είναι πράσινος. Έχουν λεπτά στελέχη και γλυκά και τρυφερά φύλλα. Τρώγονται σε σαλάτες όπως το σπανάκι. Οι βλαστοί μαγειρεμένοι μπορούν να συνοδευτούν με διάφορες σάλτσες, ενώ οι ντολμάδες από σέσκουλα είναι παραδοσιακό πιάτο σε αρκετές περιοχές της Ελλάδας.\nΣυσκευασία: Καθαρό βάρος 5 gr / 120 περίπου σπόροι\nΣπόρος Μαϊντανός Bio (ΒΙΟΚΗΠΟΣ)\nΣπόρος Πιπεριά Κέρατο Bio (ΒΙΟΚΗΠΟΣ)


Το στέκι της έλξης : Νέο παραλήρημα της ΑΣΚΕ και του ΠΑΜΕ Σιδηροδρομικών.Θα προσέλθει αύριο στο ΔΣ η παράταξη του ΠΑΜΕ;\nκατήγγειλε την οικονομική διαχείριση του ΤΑΠΕΛ.\nΜε μια επαναστατική ανακοίνωση (σαν αυτές που διαβάζουμε 35 χρόνια τώρα), η ΑΣΚΕ στέλνει την μπάλα στην εξέδρα και αποδεικνύεται ότι οι εκπρόσωποι του ΠΑΜΕ Σιδηροδρομικών μπορεί να είναι ΤΕΛΕΥΤΑΙΟΙ στην συνείδηση των εργαζομένων στον σιδηρόδρομο, αλλά είναι ΠΡΩΤΑΘΛΗΤΕΣ στην λασπολογία,αφού ΔΕΝ απαντάνε στην ΟΥΣΙΑ της καταγγελίας που έκαναν.\nΕμείς επαναλαμβάνουμε ότι ΑΝ ο συνάδελφος δεν εξηγήσει τι εννοεί ,το θέμα θα πάρει πλέον τον δρόμο του καθώς η καταγγελία για την διαχείριση των οικονομικών είναι δεόντως σοβαρή ΚΑΙ ΕΤΣΙ θα αντιμετωπισθεί.\nΔιαβάστε την ανακοίνωση της ΑΣΚΕ- ΠΑΜΕ Σιδηροδρομικών αλλά δείτε και την καταγγελία του συναδέλφου Κλίτσα,εκπροσώπου της και βγάλτε τα συμπεράσματα σας για το ποιός λέει την αλήθεια και ποιος ΦΟΒΑΤΑΙ....\nΗ ανακοίνωση της ΑΣΚΕ- ΠΑΜΕ Σιδηροδρομικών\nΑπό το ότι κάποιοι όψιμοι εισαγγελείς έχουν σαν αντίπαλο τους την ΑΣΚΕ και το ΠΑΜΕ και όχι την αντεργατική πολιτική της ΕΕ,κυβέρνησης,αστικών κομμάτων και του κυβερνητικού συνδικαλισμού οι μηχανοδηγοί πρέπει να βγάλουν τα συμπεράσματα τους.\nΠαρακάτω δημοσιεύουμε το κείμενο που τοιχοκολήθηκε στο ΜΑΙ και αφορά ΕΠΩΝΥΜΗ καταγγελία του συναδέλφου, εκπροσώπου της ΑΣΚΕ για την οικονομική διαχείριση του ΤΑΠΕΛ.\nΟ πληθυντικός χρησιμοποιείτε για να καταδείξει προφανώς ότι η καταγγελία γίνεται απο την ΑΣΚΕ- ΠΑΜΕ Σιδηροδρομικών\nΑνώνυμος 28 Μαρτίου 2016 - 10:38 μ.μ.\nΤα μέλη της ΑΣΚΕ(τόσο οι υποψήφιοι όσο και οι ψηφοφόροι) γνωρίζουν τον απεριόριστο σεβασμό που τρέφουμε όλοι στην +ΣυνΕξέλιξη,αλλά και εγώ προσωπικά στα πρόσωπα τους.\nΩστόσο συτό που η επίσημη ηγεσία του ΠΑΜΕ Σιδηροδρομικών και της ΑΣΚΕ έχει επιλέξει να κάνει εδώ και 1 χρόνο,δεν μπορεί να μένει αναπάντητο.\nΠροσπαθώντας να δικαιολογήσουν την αποτυχία τους,που προέρχεται ξεκάθαρα απο την έλλειψη επιχειρημάτων και προτάσεων έχουν αναλωθεί σε ένα αγώνα λάσπης εναντίον της "ηγεσίας" της ΠΕΠΕ.\nΤο μοιραίο λάθος τους έγινε με την καταγγελία για την οικονομική διαχείριση του ΤΑΠΕΛ.\nΆποψη μου είναι ότι η καταγγελία ήταν απολύτως συνειδητή και είχε στόχο συγκεκριμένα πρόσωπα.Έγινε μάλιστα μετά απο συνεδρίαση του ΔΣ της ΠΕΠΕ στην Λάρισα,συνεδρίαση στην οποία δεν συμμετείχε ΚΑΝΕΙΣ απο την ΑΣΚΕ ή το ΠΑΜΕ Σιδηροδρομικών.\nΑποδεικνύεται έτσι ότι,το ΠΑΜΕ Σιδηροδρομικών,μπροστά στο αδιέξοδο που του δημιούργησε η τακτική του εκπροσώπου του στην έλξη-γνωστός στον χώρο του ΜΑΙ- θέλει να παίξει με το συναίσθημα χαρακτηρίζοντας ως όψιμους εισαγγελείς αυτούς που ζήτησαν ΑΥΤΟΝΟΗΤΑ να έρθει ο εκπρόσωπος του στο αυριανό συμβούλιο του Σωματείου για να εξηγήσει τι εννοεί στην καταγγελία του.\nΌσον αφορά τον αγωνιστικό ξεσηκωμό,προτείνω στους συναδέλφους του ΠΑΜΕ να βγάλουν στον αέρα τις απεργίες που έχουν πραγματοποιήσει τα στελέχη του στον σιδηρόδρομο τα τελευταία 6 χρόνια. (Επιτέλους εκεί στην ΠΟΣ τι περιμένετε και δεν το κάνετε).\nΓια να καταλάβει και ο πλέον δύσπιστος ότι οι συνάδελφοι που γράφουν αυτά τα πράγματα είναι πλήρως ανακόλουθοι μεταξύ λόγων και πράξεων.\nΑυτό που δεν έχουν καταλάβει τόσο η ηγεσία του ΠΑΜΕ όσο και της ΑΣΚΕ είναι ότι ΚΡΙΘΗΚΑΝ και μάλιστα πρόσφατα ως ανεπαρκής να εκπροσωπούν μηχανοδηγούς στο ΔΣ του Σωματείου μας.\nΚαι επίσης αυτό που δεν έχουν καταλάβει είναι ότι εμείς δεν είμαστε ίδιοι με τους συνοδοιπόρους τους στα συνδικαλιστικά μονοπάτια της ΠΟΣ. (ΠΑΣΚΕ και ΔΑΚΕ).Ούτε κυβερνητικοί συνδικαλιστές είμαστε,ούτε χρωστάμε σε κανέναν ΤΙΠΟΤΑ και έχουμε εντελώς διαφορετική προσέγγιση σε πολλά θέματα.\nΌσο ποιο σύντομα το κατανοήσουν,τόσο το καλύτερο για αυτούς γιατί έτσι θα σταματήσει και η κατρακύλα τους.


Εργοστάσιο ΕΛΛΕΝΙΤ. Το άγνωστο "Τσέρνομπιλ της Ελλάδας" από ψηλά και η ιστορία του. - Retromania - Athens magazine\nΤι λένε όσοι δούλεψαν και έζησαν κοντά σε αυτό!\nΣτη Νέα Λάμψακο Χαλκίδας λειτουργούσε κάποτε μία βιομηχανική μονάδα που έχει στοιχίσει τη ζωή σε πολλούς εργαζόμενους και κατοίκους της γύρω περιοχής. Αρχικά απασχολούσε 250 άτομα σε όλα τα στάδια παραγωγής του. Όλοι τους δεν γνώριζαν σχεδόν τίποτα για το μέρος όπου δούλευαν και το υλικό που παρασκεύαζαν.\nΔείτε επίσης: Αυτό είναι το μοναδικό προϊόν που παράγεται στο Τσέρνομπιλ\nΟυρές στον ΑΒ Βασιλόπουλο γι αυτό το αντικείμενο - Είναι 1+1 δώρο και κοστίζει μόλις 2,99 ευρώ\nΠρόκειται για το "Τσέρνομπιλ της Ελλάδας", το εργοστάσιο αμιάντου ΕΛΛΕΝΙΤ. Δημιουργήθηκε λοιπόν, ένα βίντεο όπου απεικονίζεται από ψηλά η συγκεκριμένη μονάδα που βρίσκεται εκτός λειτουργίας 28 χρόνια τώρα.\nΘάνατοι και δίκες στο "αμαρτωλό" παρελθόν του εργοστασίου\nΑπό τους 250 εργαζόμενους στο εργοστάσιο "Ελλενίτ" στη Νέα Λάμψακο Χαλκίδος, 72 άτομα αποδεδειγμένα έχασαν τη ζωή τους εξαιτίας του αμιάντου και ένας άγνωστος αριθμός κατοίκων των γύρω περιοχών. Όπως αναφέρουν χαρακτηριστικά κάποια δημοσιεύματα: "Τα φουγάρα που κάθε βράδυ κάπνιζαν με νέφος αμίαντου την ατμόσφαιρα επιβάρυναν καθοριστικά την υγεία των κατοίκων του χωριού". Αξίζει να σημειωθεί οτι σήμερα, 28 χρόνια μετά το κλείσιμο του εργοστασίου, 200 από τους εργαζόμενους δεν ζούν πιά χτυπημένοι από καρκίνο!\nΤο 1961 σε έκταση 100 στρεμμάτων, εγκαινιάστηκε το εργοστάσιο παραγωγής αμιαντοτσιμέντου «Ελλενίτ». Αρχικά απασχολούσε 250 εργαζόμενους σε όλα τα στάδια παραγωγής, οι οποίοι όμως δεν γνώριζαν απολύτως τίποτα για τις επιπτώσεις του αμίαντου στην υγεία.\nΣτις 16 Μαρτίου 1983, η Ενωση Ελλήνων Χημικών διοργανώνει τη «Δίκη του Αμιάντου» με τη συμμετοχή της ΓΣΕΕ (σε αντιστοιχία με τη «δίκη» που πραγματοποιήθηκε στον Καναδά για το ίδιο θέμα, τον Ιούλιο 1982). O αμίαντος «καταδικάζεται» αλλά εξακολουθεί να χρησιμοποιείται...\nΟι δυσμενείς επιπτώσεις στην υγεία αφορούν περισσότερο όσους εισέπνευσαν το υλικό: εργαζόμενους στα ορυχεία εξόρυξης (από τα τέλη του '90 δεν λειτουργούν πλέον) και σε χώρους επεξεργασίας και μεταφοράς, οικοδόμους, εργάτες που ήρθαν σε επαφή με πλακίδια αμιάντου, μονώσεις κ.λ.π.\nΑξίζει τέλος να σημειωθεί, οτι, όπου υπάρχει ακόμα κατασκευή με αμίαντο και χρειάζεται να αντικατασταθεί απο ασφαλέστερα υλικά (όπως π.χ. ελλενιτ που έχει χρησιμοποιηθεί σε στέγες σπιτιών), αυτό δεν μπορεί να γίνει από ιδιώτη, καθώς η μόλυνση του περβάλλοντος που θα προκύψει από τη ρίψη του υλικού στα σκουπίδια θα είναι τεράστια. Γι αυτό, η απομάκρυνση είναι επιβεβλημένο να γίνεται από ειδικές εταιρίες διαχείρισης τοξικών αποβλήτων οι οποίες μεταφέρουν με ασφάλεια το υλικό σε ειδικές μονάδες ταφής στη Γερμανία.\nΜαλβίνα λείπεις: Μια αξεπέραστη δημοσιογράφος και συγγραφέας!\nΑνατριχιάζει η τυφλή «προφήτισσα» γιαγιά - "Τραγικό το τέλος του 2019"\nΈκτακτο: Ραγδαίες εξελίξεις με το τρίτο κρούσμα κορωνοϊού στην Αθήνα - Ποια η ηλικία και που νοσηλεύεται;\nΚορωνοϊός: Ειδικός χώρος στην Βουλή για εξέταση\n26 Φεβρουαρίου 2020 12:23\n24 Φεβρουαρίου 2020 10:16\n«Ο ελληνικός στρατός θα μπει στην Κωνσταντινούπολη χωρίς να…»: Τρόμος από προφητεία Γέροντα!\nΈκτακτα μέτρα στα σύνορα από την Κυβέρνηση λόγω κορωναϊού! Αυτά αποφάσισε ο Κυριάκος Μητσοτάκης!\n27 Φεβρουαρίου 2020 14:45\nO "Εξαφανισμένος" και "Οι Μητέρες μας" στις νέες ταινίες της εβδομάδας (27/02 - 05/03)!\n27 Φεβρουαρίου 2020 14:35\nΡαγδαίες εξελίξεις με την υγεία της Μάρθας Καραγιάννη! «Θα κάνει σύντομα δεύτερο χειρουργείο»! (video)\n27 Φεβρουαρίου 2020 14:28\n13+1 φρούτα και λαχανικά που τρώγονται με τη φλούδα!\n27 Φεβρουαρίου 2020 14:26\nΚινηματογράφος Λ. Κωνσταντάρας - Ρ. Βλαχοπούλου: Αυτές είναι οι ταινίες της εβδομάδας (27/02 - 05/03)!\n27 Φεβρουαρίου 2020 14:19\nΣοκ! Σχολείο έκλεισε λόγω γονέα μαθητή που μετέφερε τον κορωναϊό!\n27 Φεβρουαρίου 2020 13:58\nΕξελίξεις με το κρούσμα κορωναϊού στην Αθήνα! Αυτή είναι η 40χρονη γυναίκα που βρέθηκε θετική!


panelladikes24 - ΠΑΝΕΛΛΑΔΙΚΕΣ ΕΞΕΤΑΣΕΙΣ: Ανακοινώσεις με τα ελλιπή δικαιολογητικά των υποψηφίων για τις Στρατιωτικές Σχολές - Έως 5/6 η προθεσμία για τη συμπλήρωσή τους\nΣΜΥ - Κατάσταση Υποψήφιων Ακαδημ. Έτους 2018-2019 με Ελλιπή Στοιχεία-Δικαιολογητικά\nΠΟΛΕΜΙΚΗ ΑΕΡΟΠΟΡΙΑ - Αλφαβητική Κατάσταση Υποψηφίων ΑΣΕΙ-ΑΣΣΥ Έτους 2018-2019 με Ελλείποντα - Ελλιπή Δικαιολογητικά\nΣΧΟΛΗ ΝΑΥΤΙΚΩΝ ΔΟΚΙΜΩΝ - Υποψήφιοι ΣΝΔ με Ελλιπή Δικαιολογητικά Ακαδημαϊκού Έτους 2018-2019\nΣχετικά με τις ημερομηνίες διεξαγωγής των ΠΚΕ για τις διαδικασίες εισαγωγής στις Στρατιωτικές Σχολές έτους 2018\nΑναρτήθηκε από panelladikes24 στις 2:29 μ.μ.\n1433 ατομα με ελλιπη δικαιολογητικα στη ΣΣΑΣ?\nΑνώνυμος 24 Μαΐου 2018 - 5:25 μ.μ.\nΕδω υπαρχουν ατομα που δεν εχουν βαλει υπογραφές. Χαχα τι γίνεται.\nΑνώνυμος 24 Μαΐου 2018 - 5:27 μ.μ.\nπραγματικά μεγάλος αριθμός μαθητών-τριών και φέτος σε όλες τις σχολές .\nΑνώνυμος 24 Μαΐου 2018 - 6:35 μ.μ.\nΕδώ ρε φίλε δεν ξέρουν ότι το όριο ηλικίας είναι μέχρι 21.... Ελεος\nΧαχα που πάνε οι επαλατζιδες ρε στις αξιωματικών\nΑνώνυμος 25 Μαΐου 2018 - 2:00 μ.μ.\nAnte re gami sou\nΕΠΑΛ 25 Μαΐου 2018 - 9:35 μ.μ.\nΡε αντε σααααλτα\nΑνώνυμος 24 Μαΐου 2018 - 8:02 μ.μ.\nΠαιδιά στην Βόρειο Ελλάδα γενικότερα δηλώνουν παρά πολλοι στη σσασ για να δώσουν εκεί τις πκε. Πέρυσι (δίνω δεύτερη φορά) είχαν δηλώσει 7000 άτομα εκεί πάνω\nΑνώνυμος 24 Μαΐου 2018 - 11:36 μ.μ.\nΤι εννοει "Χωρις δηλωση σχολης οπλων για Ελ.Ας και πυρ/κη\nΑνώνυμος 25 Μαΐου 2018 - 8:15 π.μ.\nΕπειδή δηλώνεις εμάς και πυροσβεστική πρεπει να δηλώσεις σου όπλα γιατί τα όρια στα αθληματα στην ελας και την πυροσβεστικη είναι ίδια με την σμυ\nΑνώνυμος 25 Μαΐου 2018 - 8:56 π.μ.\nΔεν καταλαβα Χριστό απ'οτι ειπες\nΝαι αλλα εμείς που είμαστε θεωρητική,θα δηλώσουμε αναγκαστικά και όπλα,ενω δεν μπορούμε να περασουμε σε κάποια αντίστοιχη σχολή του στρατού ;\nΑνώνυμος 25 Μαΐου 2018 - 8:59 π.μ.\nΗ σσας ψυχολογίας και νομικών συμβούλων δεν έχουν και αυτες τα ιδια αθλήματα ;;\nΑνώνυμος 25 Μαΐου 2018 - 11:17 π.μ.\nΚαι εγω θεωρητικη ειμαι για αυτο ρωτάω\nΑνώνυμος 25 Μαΐου 2018 - 11:20 π.μ.\nΗ ΣΣΑΣ ψυχολογιας και νομικων συνβουλων εχουν ιδια αθληματα αλλα με διαφορετικα ορια\nΑνώνυμος 25 Μαΐου 2018 - 5:26 μ.μ.\nΚουνα λιγο το κεφαλι σου\nΑνώνυμος 25 Μαΐου 2018 - 12:07 μ.μ.\nΠαιδιά οι φωτογραφίες τυπου ταυτοτητας (για αστυνομια) ειναι οι έγχρωμες σωστα;\nΑνώνυμος 25 Μαΐου 2018 - 12:35 μ.μ.\nΑλλά πρόσεχε τις διαστάσεις\nΑνώνυμος 25 Μαΐου 2018 - 2:05 μ.μ.\nΠριν λιγο πηγα και τις δέχτηκαν.\nΑνώνυμος 25 Μαΐου 2018 - 2:08 μ.μ.\nΡε μαγκες σσε ποτε θα τα βγαλει ;\nΑνώνυμος 25 Μαΐου 2018 - 2:28 μ.μ.\nΔεν ξερω. Εγω εχω βαλει ΣΜΥΑ.\nΔεν γνωριζω ομως αν ΣΜΥΑ και Ικαρων τα βγαζουν μαζι γιατί λέει μονο Π.Α.\nΑνώνυμος 25 Μαΐου 2018 - 2:41 μ.μ.\nΑφου τα εχεις στειλει στην Δεκέλεια, πηγαινε στην ιστοσελιδα της π.α haf.gr\nΑνώνυμος 25 Μαΐου 2018 - 2:48 μ.μ.\nΕγω δεν εχω δηλωσει Ικάρων μονο ΣΜΥΑ. Στην ιστσελιδα της Π.Α ειναι μαζι οι υποψήφιοι και των δυο σχολων; Ρωταω γτ περυσι είχα δηλώσει ΣΜΥΝ για ΠΚΕ.\nΑνώνυμος 25 Μαΐου 2018 - 2:52 μ.μ.\nΛεει και ΑΣΣΥ οποτε μαζι ειναι.\nΑνώνυμος 25 Μαΐου 2018 - 4:01 μ.μ.\nΑριθμο υποψηφίων για καθε στρατιωτική σχολη πως μπορουμε να ξερουμε;\nΑνώνυμος 25 Μαΐου 2018 - 4:29 μ.μ.\nΤι εννοεις αριθμο; Το ποσοι εχουν κανει αιτηση;\nΑνώνυμος 25 Μαΐου 2018 - 4:40 μ.μ.\nΝαι,πχ 800ατομα δηλωσαν σσε οπλα,κτλ\nΑνώνυμος 25 Μαΐου 2018 - 6:49 μ.μ.\nΔεν το βλεπεις αυτο ή το τι δηλωσε ο καθε ενας. Το μονο που μπορεις να δεις ειναι το ποσοι δηλωσαν συνολικα\nΑνώνυμος 25 Μαΐου 2018 - 9:22 μ.μ.\nΕυχαριστώ, καλή μας επιτυχία\nΑνώνυμος 25 Μαΐου 2018 - 10:54 μ.μ.\nΑνώνυμος 27 Μαΐου 2018 - 7:01 μ.μ.\nτι σημαινε ΔΗΛΩΣΗ ΕΛ.ΑΣ.-ΠΥΡ/ΚΗΣ ΧΩΡΙΣ\nΔΗΛΩΣΗ ΣΧΟΛΗΣ ΟΠΛΩΝ? ΥΓ ΕΙΜΑΙ ΣΤΟ 4ο πεδιο\nΑνώνυμος 27 Μαΐου 2018 - 8:03 μ.μ.\nΚαι εγω που ειμαι 1ο εχω την ιδια ερωτηση γιατι εχω μονο αστυνομια πυροσβεστικη και μετα ΣΣΑΣ 19.000 μορια\nΑνώνυμος 27 Μαΐου 2018 - 10:55 μ.μ.\nπαρτε τηλεφωνο παιδια :) εγω που ειχα μια απορια και μιλησα με σνδ ηταν πολυ εξυπηρετικη κοπελα..\nΑνώνυμος 28 Μαΐου 2018 - 11:44 π.μ.\nθα παρω αργοτερα .σημερα ειναι κλειστα\nλ χ 29 Μαΐου 2018 - 10:25 π.μ.\nΠαίρνω τηλέφωνο στην σσας αλλά δεν τον σηκώνουν. Ξέρεις κανείς τι σημαίνει αυτή η δήλωση ?\nΑνώνυμος 29 Μαΐου 2018 - 10:27 μ.μ.\nΣημαίνει οτι δεν δήλωσες συμμετοχή στις εξετάσεις για ΣΣΕ/ΟΠΛΑ (ανεξάρτητα αν δεν το δηλώσεις στο μηχανογραφικό) αφού ΣΣΕ/ΟΠΛΑ και ΕΛ.ΑΣ - Π.Σ έχουν τα ίδια αθλήματα. Για να συμμετέχεις τελικά, υποβάλεις συμπληρωματικά μέχρι 05/06 (σφραγίδα ταχυδρομείου ) υπεύθυνη δήλωση θεωρημένη απο ΚΕΠ/Δ.Υ όπου " δηλώνω ο,τι επιθυμώ να συμμετέχω στη διαδικασία εξετάσεων υποψηφίων για ΣΣΕ/ΟΠΛΑ"\nΑνώνυμος 3 Ιουνίου 2018 - 1:54 μ.μ.\nΔηλαδή εμείς που δηλώσαμε από θεωρητική μόνο σσας ψυχολογιας και νομική,θα πρέπει να δηλώσουμε επιπλέον και σσας όπλα ; (Δινω και Αστυνομία)Ας απαντήσει κάποιος παρακαλώ λιγο γρήγορα γιατί τελειώνει η προθεσμία !\nΑνώνυμη 3 Ιουνίου 2018 - 4:37 μ.μ.\nΝΑΙ,επειδή δίνεις και αστυνομία.\nTom 3 Ιουνίου 2018 - 4:43 μ.μ.\nΑνώνυμος 3 Ιουνίου 2018 - 4:44 μ.μ.\nΠρεπει να ξαναστείλω και τα υπόλοιπα δικαιολογητικά ή μονο την αίτηση ;\nΑνώνυμος 3 Ιουνίου 2018 - 11:27 μ.μ.\nΕΙΠΑΜΕ, ΥΠΕΥΘΥΝΗ ΔΗΛΩΣΗ\npanelladikes24 15 Ιουνίου 2018 - 9:27 π.μ.


Αρχική / Αναλύσεις / ΚΛΑΜΠ ΜΠΡΙΖ – ΜΑΝΤΣΕΣΤΕΡ ΣΙΤΙ\nΚΛΑΜΠ ΜΠΡΙΖ - ΜΑΝΤΣΕΣΤΕΡ ΣΙΤΙ | 2021-10-19 | Προγνωστικά | Ανάλυση | Στατιστικά\nΥποψιασμένη η Σίτι\nΓΙΑΝ ΜΠΡΕΪΝΤΕΛ (29.062), ΜΠΡΙΖ\n* Οι δύο ομάδες δεν έχουν συναντηθεί ξανά στο παρελθόν. 6-5-15 (6-2-3 εντός) η συνολική παράδοση της Κλαμπ Μπριζ απέναντι σε Αγγλους, 5-0-1 (2-0-1 εκτός) η αντίστοιχη της Μάντσεστερ Σίτι κόντρα σε βελγικούς συλλόγους. Η Μπριζ αγνοεί τη νίκη κόντρα σε ομάδες της Πρέμιερ Λιγκ από το 1995 και έπειτα (0-3-9).\n* Ο μέσος, Χανς Βανάκεν, έχει βρει δίχτυα στα τέσσερα τελευταία παιχνίδια της Κλαμπ Μπριζ στο Τσάμπιονς Λιγκ, κάτι που αποτελεί ρεκόρ στην ιστορία του συλλόγου.\nΜε δύο τέρματα του αρχηγού Φόρμερ στο πρώτο ημίχρονο (32’, 45’) κατέβαλε την περασμένη Παρασκευή την αντίσταση της Κόρτραϊκ (2-0 εντός έδρας) και σε συνδυασμό με τα υπόλοιπα αποτελέσματα αναρριχήθηκε ξανά στην κορυφή της βαθμολογίας. Στο τελευταίο ημίωρο, πάντως, έχασε τη συγκέντρωσή της και έδωσε το δικαίωμα στην Κόρτραϊκ να αγγίξει το γκολ σε 2-3 περιπτώσεις. Ακολουθεί την προσεχή Κυριακή το παιχνίδι στην καυτή έδρα της Αντβέρπ.\nΣτο Τσάμπιονς Λιγκ, πραγματοποιώντας εμφάνιση ανάλογη με αυτή της πρεμιέρας κόντρα στην Παρί Σεν Ζερμέν (1-1), έβγαλε τεράστιο διπλό στην έδρα της Λειψίας (2-1). Δεν επηρεάστηκε από το γρήγορο γκολ που δέχτηκε (5’) και βγάζοντας τρομερή ενέργεια και ένταση στο παιχνίδι της έκανε την ανατροπή πριν από την ολοκλήρωση του πρώτου ημιχρόνου (22’, 41’). Στο δεύτερο μέρος προσπάθησε να διαφυλάξει το υπέρ της σκορ και τα κατάφερε χωρίς ιδιαίτερη δυσκολία.\n«Κατά την άποψή μου η Μάντσεστερ Σίτι μαζί με την Μπάγερν Μονάχου είναι οι καλύτερες ομάδες στον κόσμο. Γι’ αυτόν ακριβώς το λόγο το συγκεκριμένο ματς είναι άλλη μία τεράστια πρόκληση για εμάς. Δεν μας απασχολεί αν θα μας υποτιμήσουν. Αυτό που θέλω είναι να εφαρμόσουμε το πλάνο μας. Τα παιχνίδια που κάναμε κόντρα σε Παρί Σεν Ζερμέν και Λειψία έκαναν πολλούς να πιστέψουν ότι μπορούμε να πραγματοποιούμε εξαιρετικές εμφανίσεις στο υψηλότερο επίπεδο. Το θέμα είναι ότι η Μάντσεστερ Σίτι κατά την άποψή μου είναι ένα επίπεδο πάνω από την Παρί Σεν Ζερμέν. Για να έχουμε ελπίδες για ένα θετικό αποτέλεσμα κάποιοι παίκτες μας θα πρέπει να ξεπεράσουν τα όριά τους και οι υπόλοιποι θα πρέπει να κάνουν το τέλειο παιχνίδι. Δεν θα μας δοθούν πολλές ευκαιρίες για γκολ οπότε πρέπει να φανούμε αποτελεσματικοί. Εχουμε αποδείξει ότι μπορούμε να γίνουμε επικίνδυνοι και όταν δεν παίζουμε ποδόσφαιρο κατοχής», επισήμανε ο προπονητής Κλεμάν.\n«Οποιος υποστήριζε ότι μετά από δύο αγωνιστικές θα βρισκόμασταν στην κορυφή του ομίλου θα τον περνούσαν για τρελό. Παίζουμε με αυτοπεποίθηση και χωρίς φόβο. Με αυτή τη νοοτροπία θα αντιμετωπίσουμε και τη Μάντσεστερ Σίτι», σχολίασε με τη σειρά του ο μέσος Βανάκεν.\nΕπιστρέφει ο αμυντικός χαφ Μπαλάντα ο οποίος λόγω υποχρεώσεων με την εθνική Κολομβίας δεν αγωνίστηκε κόντρα στην Κόρτραϊκ. Δεν υπάρχουν προβλήματα τραυματισμών. Στα της ενδεκάδας ο αρχηγός Φόρμερ, παρά την εξαιρετική του εμφάνιση στο ματς πρωταθλήματος υπάρχει σοβαρό ενδεχόμενο να ξεκινήσει από τον πάγκο, καθώς ο Κλεμάν δείχνει να εμπιστεύεται περισσότερο στο Τσάμπιονς Λιγκ τον Ριτς.\n(4-3-3): Μινιολέ – Μάτα, Χέντρι, Ενσοκί, Σομπόλ – Μπαλάντα, Ριτς, Βανάκεν – Σοβά, Ντε Κέτελαρε, Λανχ\nΠιο… σβηστά δεν θα μπορούσε να το πάει στο εντός έδρας με την Μπέρνλι το Σάββατο. Στο ρελαντί λοιπόν επιβλήθηκε 2-0 της αδύναμης ομάδας του Ντάιτς και επανήλθε στις νίκες στην Πρέμιερ Λιγκ. Από τα πρώτα λεπτά επέβαλε την ανωτερότητά της και προηγήθηκε στο 12’, ενώ σφράγισε το τρίποντό της στο 70’ κι αφού στο μεσοδιάστημα ήλεγξε πλήρως την κατάσταση.\nΚατά συνέπεια, συμπλήρωσε 7 αγώνες πρωταθλήματος δίχως ήττα (5-2-0), στους 6 εκ των οποίων κράτησε το μηδέν παθητικό: μόνο από τη Λίβερπουλ δέχθηκε γκολ σε αυτό το διάστημα. Παραμένει σε τροχιά κορυφής, αν και απέχει 2 βαθμούς από την πρωτοπόρο Τσέλσι.\nΣτο ματς της 2ης αγωνιστικής του Τσάμπιονς Λιγκ πλήρωσε τη φλυαρία της στον επιθετικό τομέα και ηττήθηκε 2-0 εκτός έδρας από την Παρί Σεν Ζερμέν. Δέχθηκε γκολ σε καίριες στιγμές (8’, 74’), ενώ σπατάλησε αρκετές ευκαιρίες, με αποκορύφωμα το… άχαστο του Μπερνάρντο Σίλβα στο 26’ (σ.σ. διπλό δοκάρι).\n«Η Κλαμπ Μπριζ είναι μια τοπ επιπέδου ομάδα. Γνωρίζουμε ότι διαθέτουν περίσσια ποιότητα από το κέντρο και μπροστά, ενώ είναι αρκετά επιθετικοί. Πρέπει να κοντρολάρουμε τον ρυθμό του αγώνα και τον τρόπο που παίζουμε. Υπάρχουν ακόμα 12 πόντοι διαθέσιμοι», δήλωσε ο προπονητής Γκουαρδιόλα.\nΦρέσκαρε την ενδεκάδα του το Σάββατο ο Γκουαρδιόλα. Προφυλάχθηκαν και παραμένουν αμφίβολοι οι βασικοί Εντερσον (γκολκίπερ) και Ζεσούς (φορ), οι οποίοι είχαν διεθνείς υποχρεώσεις και ταξίδεψαν απευθείας στο Βέλγιο για να αποφύγουν την καραντίνα. Λογικά πάντως θα αγωνιστούν. Δεν συμπεριλήφθηκε στην αποστολή ο ενδεκαδάτος στόπερ Στόουνς. Εκτός μάχης ο ημιβασικός επιθετικός Τόρες, δεν υπολογίζεται ο συμπληρωματικός μπακ Μεντί. «Παίζονται» 2-3 θέσεις στο αρχικό σχήμα, το Σάββατο φιλοξενείται από την Μπράιτον.\n(4-2-3-1): Στέφεν (Εντερσον) – Γουόκερ, Ντίας, Λαπόρτ, Κανσέλο (Ζιντσένκο) – Ρόδρι (Φερναντίνιο), Γκιουντογάν – Φόντεν, Ντε Μπρόινε, Γκρίλις – Ζεσούς (Στέρλινγκ)\nΥποψιασμένη και χωρίς διάθεση υποτίμησης η Μάντσεστερ Σίτι, η οποία μετά την ήττα στο Παρίσι δεν θέλει ούτε καν να σκέφτεται το ενδεχόμενο νέων απωλειών. Η θεωρητικά ασθενέστερη ομάδα του ομίλου, Κλαμπ Μπριζ, εκπλήσσει ευχάριστα με την πορεία της, ωστόσο, έχοντας πλέον απολέσει το στοιχείο του «αιφνιδιασμού», φαντάζει κάπως υπερβολικό να παραμείνει αήττητη σε τρίτο σερί ματς. Μπορεί πάντως να συνεισφέρει στο σκοράρισμα. Στο 2.70 το combo «διπλό+γκολ/γκολ» στην Interwetten. Για ειδικό στοίχημα θα επιλέξουμε να σκοράρει και στα δύο ημίχρονα η Μάντσεστερ Σίτι (1.83, Interwetten).\nΤσάμπιονς Λιγκ 1ος Ομιλος 19-10-2021 ΚΛΑΜΠ ΜΠΡΙΖ - ΜΑΝ. ΣΙΤΙ 0 - 2 1 - 5


Καλή μας Μέρα!: Η ελληνική συνεργασία που δροσίζει την Νέα Υόρκη. Gelateria με άρωμα παραλίας! (photos)\nΗ ελληνική συνεργασία που δροσίζει την Νέα Υόρκη. Gelateria με άρωμα παραλίας! (photos)\nΟ Έλληνας αρχιτέκτονας Νίκος Καρυτινός εμπνευσμένος από την Ελλάδα σχεδιάζει μια διαφορετική gelateria στην καρδιά της Νέας Υόρκης. Η συνολική αίσθηση θυμίζει ελληνικό νησί σε πόλη!\nΈλληνες ιδιοκτήτες ανέθεσαν στον Νίκο το design και το branding της gelateria Frescο που βρίσκεται στην καρδιά του East Village, αποβλέποντας στην δημιουργία αλυσίδας της gelaterias και σε άλλα μέρη της Αμερικής. Το Fresco ξεχωρίζει από οποιαδήποτε άλλη gelateria στην Νέα Υόρκη λόγω της πρωτοποριακής αισθητικής του χώρου, της λειτουργικότητας του σε συνδυασμό με τις μοναδικές γεύσεις. Το ταβάνι έχει σχεδιαστεί σαν πέργολα σε παραλία ενώ ο φωτισμός που την διαπερνά δημιουργεί την αίσθηση του ελληνικού φωτός. Το τσιμεντένιο πάτωμα με την ιδιαίτερη ματιέρα του (υφή των υλικών) μοιάζει με αμμουδιά. Συνδυασμός ευρωπαϊκής αισθητικής με χρήση αμερικάνικων υλικών.\nΟ Νίκος Καρυτινός ζει και εργάζεται σαν αρχιτέκτονας στη Νέα Υόρκη. Γεννήθηκε στην Αυστραλία, σπούδασε αρχιτεκτονική στο Cornell University και αφού συνεργάστηκε με μεγάλα αρχιτεκτονικά γραφεία, ίδρυσε την δική του εταιρία στην Νέα Υόρκη, την Tacet Creations. Κινείται μεταξύ του χώρου των high-end ιδιωτικών κατοικιών στο Manhattan και του αρχιτεκτονικού branding.